title: 2014/871/ΕΕ: Απόφαση του Συμβουλίου, της 1ης Δεκεμβρίου 2014 , για τη θέση που πρόκειται να ληφθεί, εξ ονόματος της Ευρωπαϊκής Ένωσης, στην όγδοη διάσκεψη των συμβαλλόμενων μερών της σύμβασης του Ελσίνκι για τις διασυνοριακές επιπτώσεις των βιομηχανικών ατυχημάτων όσον αφορά την πρόταση τροποποίησης του παραρτήματος I της εν λόγω σύμβασης

text:
               5.12.2014

               EL

               Επίσημη Εφημερίδα της Ευρωπαϊκής Ένωσης

               L 349/50

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 1ης Δεκεμβρίου 2014
   για τη θέση που πρόκειται να ληφθεί, εξ ονόματος της Ευρωπαϊκής Ένωσης, στην όγδοη διάσκεψη των συμβαλλόμενων μερών της σύμβασης του Ελσίνκι για τις διασυνοριακές επιπτώσεις των βιομηχανικών ατυχημάτων όσον αφορά την πρόταση τροποποίησης του παραρτήματος I της εν λόγω σύμβασης

      (2014/871/ΕΕ)

   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 192 παράγραφος 1, σε συνδυασμό με το άρθρο 218 παράγραφος 9,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Η Ένωση είναι συμβαλλόμενο μέρος της σύμβασης για τις διασυνοριακές επιπτώσεις των βιομηχανικών ατυχημάτων, η οποία υπογράφτηκε στο Ελσίνκι στις 17 Μαρτίου 1992 (1) («σύμβαση»).

               (2)

               Το παράρτημα I της σύμβασης περιλαμβάνει κατηγορίες και κατονομασθείσες επικίνδυνες ουσίες με σκοπό τον καθορισμό επικίνδυνων δραστηριοτήτων.

               (3)

               Σύμφωνα με το άρθρο 26 παράγραφος 4 της σύμβασης, κάθε τροποποίηση του παραρτήματος I της σύμβασης αρχίζει να ισχύει, για τα μέρη της σύμβασης που δεν έχουν κοινοποιήσει την αντίρρησή τους, δώδεκα μήνες μετά την κοινοποίησή της στα συμβαλλόμενα μέρη από τον εκτελεστικό γραμματέα, κατόπιν έγκρισής της από τη διάσκεψη των μερών με πλειοψηφία των εννέα δεκάτων των συμβαλλόμενων μερών που είναι παρόντα και ψηφίζουν στη συνεδρίαση, υπό τον όρο ότι τουλάχιστον δεκαέξι μέρη δεν έχουν κοινοποιήσει αντιρρήσεις.

               (4)

               Το κείμενο της πρότασης τροποποίησης του παραρτήματος I της σύμβασης συμφωνήθηκε στο πλαίσιο της ομάδας εργασίας για την ανάπτυξη της σύμβασης, εγκρίθηκε από το προεδρείο των συμβαλλόμενων μερών της σύμβασης και θα υποβληθεί προς έγκριση κατά την όγδοη διάσκεψη των μερών, που θα πραγματοποιηθεί στη Γενεύη από τις 3 έως τις 5 Δεκεμβρίου 2014.

               (5)

               Η τροποποίηση του παραρτήματος I της σύμβασης αναμένεται να ευθυγραμμίσει πλήρως το εν λόγω παράρτημα με το παράρτημα I της οδηγίας 2012/18/ΕΕ του Ευρωπαϊκού Κοινοβουλίου και του Συμβουλίου (2).

               (6)

               Η τροποποίηση του παραρτήματος I της σύμβασης θα πρέπει συνεπώς να εγκριθεί.

               (7)

               Κατά τη σύναψη της σύμβασης, η Ένωση είχε διατυπώσει επιφυλάξεις όσον αφορά την εφαρμογή της σύμβασης σύμφωνα με τους εσωτερικούς κανόνες της Κοινότητας. Οι επιφυλάξεις αυτές βασίζονταν στις διαφορές μεταξύ του παραρτήματος I της σύμβασης και της ισχύουσας νομοθεσίας της Ένωσης. Οι διαφορές αυτές δεν θα υφίστανται πλέον, όταν τροποποιηθεί το παράρτημα I της σύμβασης. Ως εκ τούτου, οι εν λόγω επιφυλάξεις θα πρέπει να αρθούν, όταν τεθεί σε ισχύ η τροποποίηση του παραρτήματος I της σύμβασης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που θα ληφθεί εξ ονόματος της Ευρωπαϊκής Ένωσης κατά την όγδοη διάσκεψη των συμβαλλόμενων μερών της σύμβασης για τις διασυνοριακές επιπτώσεις των βιομηχανικών ατυχημάτων είναι, κατ' ουσίαν, η στήριξη της προτεινόμενης τροποποίησης του παραρτήματος I της σύμβασης, συμπεριλαμβανομένου του διορθωτικού της, όπως συνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα που είναι αρμόδια να αποσύρουν, εξ ονόματος της Ένωσης, τις εναπομένουσες επιφυλάξεις που διατυπώθηκαν βάσει της απόφασης 98/685/ΕΚ (3), με την επιφύλαξη της έναρξης ισχύος της τροποποίησης του παραρτήματος I της σύμβασης που αναφέρεται στο άρθρο 1 της παρούσας απόφασης, δυνάμει του άρθρου 26 παράγραφος 4 της σύμβασης.
   Άρθρο 3
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 1η Δεκεμβρίου 2014.

            Για το Συμβούλιο

            Η Πρόεδρος

         B. LORENZIN

      (1)  ΕΕ L 326 της 3.12.1998, σ. 5.

      (2)  Οδηγία 2012/18/EE του Ευρωπαϊκού Κοινοβουλίου και του Συμβουλίου, της 4ης Ιουλίου 2012, για την αντιμετώπιση των κινδύνων μεγάλων ατυχημάτων σχετιζόμενων με επικίνδυνες ουσίες και για την τροποποίηση και στη συνέχεια την κατάργηση της οδηγίας 96/82/ΕΚ του Συμβουλίου (ΕΕ L 197 της 24.7.2012, σ. 1).

      (3)  Απόφαση 98/685/ΕΚ του Συμβουλίου, της 23ης Μαρτίου 1998, σχετικά με τη σύμβαση για τις διασυνοριακές επιπτώσεις των βιομηχανικών ατυχημάτων (ΕΕ L 326 της 3.12.1998, σ. 1).

      ΣΧΕΔΙΟ ΑΠΟΦΑΣΗΣ ΓΙΑ ΤΗΝ ΤΡΟΠΟΠΟΙΗΣΗ ΤΟΥ ΠΑΡΑΡΤΗΜΑΤΟΣ I ΤΗΣ ΣΥΜΒΑΣΗΣ
      Υποβλήθηκε από την ομάδα εργασίας για την ανάπτυξη της σύμβασης
      Η διάσκεψη των συμβαλλόμενων μερών,
      Αναγνωρίζοντας την ανάγκη να επικαιροποιηθούν οι κατηγορίες των ουσιών και των μειγμάτων, καθώς και των κατονομαζόμενων ουσιών και των οριακών ποσοτήτων τους, όπως περιέχονται στο παράρτημα I της σύμβασης για τις διασυνοριακές επιπτώσεις των βιομηχανικών ατυχημάτων, για τους σκοπούς θέσπισης των κριτηρίων του παγκοσμίως εναρμονισμένου συστήματος του ΟΗΕ για την ταξινόμηση και την επισήμανση των χημικών προϊόντων (ST/SG/AC.10/30/Rev.4) και για να διατηρηθεί η συνέπεια προς την αντίστοιχη νομοθεσία της Ευρωπαϊκής Ένωσης,
      Λαμβάνοντας υπόψη την απόφασή της να προβεί στην αναθεώρηση των επικίνδυνων ουσιών και των ποσοτήτων τους που περιέχονται στο παράρτημα I και στην απόφασή της 2004/4 για τη σύσταση της ομάδας εργασίας για την ανάπτυξη της σύμβασης,
      Σημειώνοντας την πρόταση για την τροποποίηση του παραρτήματος I, που συνέταξε η ομάδα εργασίας με βάση διεξοδική επανεξέταση,
      Τροποποιεί το παράρτημα I της σύμβασης για τις επικίνδυνες ουσίες για τους σκοπούς καθορισμού επικίνδυνων δραστηριοτήτων, αντικαθιστώντας το με το κείμενο που περιλαμβάνεται στο παράρτημα της παρούσας απόφασης.

      ΠΑΡΑΡΤΗΜΑ

         ΕΠΙΚΙΝΔΥΝΕΣ ΟΥΣΙΕΣ ΓΙΑ ΤΟΥΣ ΣΚΟΠΟΥΣ ΚΑΘΟΡΙΣΜΟΥ ΕΠΙΚΙΝΔΥΝΩΝ ΔΡΑΣΤΗΡΙΟΤΗΤΩΝ
          (1)

      Όταν μια ουσία ή μείγμα που κατονομάζεται στο παράρτημα II εμπίπτει επίσης σε μία ή παραπάνω κατηγορίες του μέρους I, χρησιμοποιείται η οριακή ποσότητα που αναφέρεται στο μέρος II.
      Για την ταυτοποίηση επικίνδυνων δραστηριοτήτων, τα συμβαλλόμενα μέρη λαμβάνουν υπόψη τους τις πραγματικές ή εικαζόμενες επικίνδυνες ιδιότητες και/ή ποσότητες όλων των υφιστάμενων επικίνδυνων ουσιών ή των υφιστάμενων ουσιών που μπορεί λογικά να προβλεφθεί ότι μπορεί να παραχθούν κατά την απώλεια του ελέγχου σε μια δραστηριότητα, συμπεριλαμβανομένων των δραστηριοτήτων αποθήκευσης, στο πλαίσιο μιας επικίνδυνης δραστηριότητας.
      Μέρος I.
      Κατηγορίες ουσιών και μειγμάτων που κατονομάζονται στο μέρος II

                  Κατηγορία σύμφωνα με το παγκοσμίως εναρμονισμένο σύστημα (GHS) του ΟΗΕ για την ταξινόμηση και την επισήμανση των χημικών προϊόντων

                  Οριακή ποσότητα
                  (μετρικοί τόνοι)

                              1.

                              Οξείας τοξικότητας, κατηγορίας 1, όλες οι οδοί έκθεσης (2)

                  20

                              2.

                              Οξείας τοξικότητας:

                                          Κατηγορίας 2, όλες οι οδοί έκθεσης (3)

                                          Κατηγορίας 3, έκθεση διά της εισπνοής (4)

                  200

                              3.

                              Ειδική τοξικότητα στα όργανα-στόχους (STOT) — ύστερα από εφάπαξ έκθεση (SE) STOT, Κατηγορία 1 (5)

                  200

                              4.

                              Εκρηκτικές — ασταθείς εκρηκτικές ή εκρηκτικές, στις οποίες η ουσία, το μείγμα ή το αντικείμενο υπάγεται στη διαίρεση 1.1, 1.2, 1.3, 1.5 ή 1.6 του κεφαλαίου 2.1.2 των κριτηρίων του GHS ή ουσίες ή μείγματα που έχουν εκρηκτικές ιδιότητες σύμφωνα με τις σειρές δοκιμών 2 του μέρους I των συστάσεων των Ηνωμένων Εθνών για τη μεταφορά επικίνδυνων εμπορευμάτων: Εγχειρίδιο Δοκιμών και Κριτηρίων (Εγχειρίδιο Δοκιμών και Κριτηρίων) και δεν υπάγονται στις τάξεις κινδύνου «οργανικά υπεροξείδια» ή «αυτοαντιδρώσες ουσίες ή μείγματα» (6)
                                  (7)

                  50

                              5.

                              Εκρηκτικές, στις οποίες η ουσία, το μείγμα ή το αντικείμενο υπάγεται στη διαίρεση 1.4 του κεφαλαίου 2.1.2 του GHS (7)
                                  (8)

                  200

                              6.

                              Εύφλεκτα αέρια, κατηγορίας 1 ή 2 (9)

                  50

                              7.

                              Αερολύματα (10), κατηγορίας 1 ή 2, τα οποία περιέχουν εύφλεκτα αέρια κατηγορίας 1 ή 2 ή εύφλεκτα υγρά κατηγορίας 1

                  500 (καθαρό)

                              8.

                              Αερολύματα, κατηγορίας 1 ή 2, τα οποία δεν περιέχουν εύφλεκτα αέρια κατηγορίας 1 ή 2 ή εύφλεκτα υγρά κατηγορίας 1 (11)

                  50 000 (καθαρό)

                              9.

                              Οξειδωτικά αέρια, κατηγορίας 1 (12)

                  200

                              10.

                              Εύφλεκτα υγρά:

                                          Εύφλεκτα υγρά κατηγορίας 1, ή

                                          Εύφλεκτα υγρά κατηγορίας 2 ή 3 τα οποία διατηρούνται σε θερμοκρασία υψηλότερη από το σημείο βρασμού τους (13), ή

                                          Άλλα υγρά με σημείο ανάφλεξης ≤ 60 °C, τα οποία διατηρούνται σε θερμοκρασία υψηλότερη από το σημείο βρασμού τους (14)

                  50

                              11.

                              Εύφλεκτα υγρά:

                                          Εύφλεκτα υγρά κατηγοριών 2 ή 3 όπου οι ιδιαίτερες συνθήκες, όπως υψηλή πίεση ή υψηλή θερμοκρασία, ενδέχεται να προκαλέσουν κινδύνους μεγάλου ατυχήματος (15), ή

                                          Άλλα υγρά με σημείο ανάφλεξης ≤ 60 °C, όπου οι ιδιαίτερες συνθήκες επεξεργασίας, όπως υψηλή πίεση ή υψηλή θερμοκρασία ενδέχεται να προκαλέσουν κινδύνους μεγάλου ατυχήματος

                  200

                              12.

                              Εύφλεκτα υγρά, κατηγορίας 2 ή 3 που δεν καλύπτονται από τις 10 και 11 (16)

                  50 000

                              13.

                              Αυτοαντιδρώσες ουσίες και μείγματα και οργανικά υπεροξείδια:

                                          Αυτοαντιδρώσες ουσίες και μείγματα, τύπου Α ή Β ή

                                          οργανικά υπεροξείδια, τύπου Α ή Β (17)

                  50

                              14.

                              Αυτοαντιδρώσες ουσίες και μείγματα και οργανικά υπεροξείδια:

                                          Αυτοαντιδρώσες ουσίες και μείγματα, τύπου C, D, E ή F ή

                                          οργανικά υπεροξείδια τύπου C, D, E ή F (18)

                  200

                              15.

                              Πυροφορικά υγρά και στερεά, κατηγορίας 1

                  200

                              16.

                              Οξειδωτικά υγρά και στερεά, κατηγορίας 1, 2 ή 3

                  200

                              17.

                              Επικίνδυνο για το υδάτινο περιβάλλον, κατηγορίας οξέος κινδύνου 1 ή χρόνιου κινδύνου 1 (19)

                  200

                              18.

                              Επικίνδυνο για το υδάτινο περιβάλλον, κατηγορίας χρόνιου κινδύνου 2 (20)

                  500

                              19.

                              Ουσίες και μείγματα τα οποία αντιδρούν βίαια με το νερό, όπως το ακετυλοχλωρίδιο, το τετραχλωριούχο τιτάνιο

                  500

                              20.

                              Ουσίες και μείγματα τα οποία, σε επαφή με το νερό, εκλύουν εύφλεκτα αέρια, κατηγορίας 1 (21)

                  500

                              21.

                              Ουσίες και μείγματα τα οποία, σε επαφή με το νερό, εκλύουν τοξικά αέρια (ουσίες και μείγματα τα οποία σε επαφή με το νερό ή με υγρό αέρα εκλύουν αέρια που εμπίπτουν στην κατηγορία οξείας τοξικότητας 1, 2 ή 3, όπως είναι το φωσφορούχο αργίλιο, ο πενταθειούχος φώσφορος)

                  200

      Μέρος II.
      Κατονομαζόμενες ουσίες

                  Ουσία

                  Οριακή ποσότητα
                  (μετρικοί τόνοι)

                              1α.

                              Νιτρικό αμμώνιο (22)

                  10 000

                              1β.

                              Νιτρικό αμμώνιο (23)

                  5 000

                              1γ.

                              Νιτρικό αμμώνιο (24)

                  2 500

                              1δ.

                              Νιτρικό αμμώνιο (25)

                  50

                              2α.

                              Νιτρικό κάλιο (26)

                  10 000

                              2β.

                              Νιτρικό κάλιο (27)

                  5 000

                              3.

                              Πεντοξείδιο του αρσενικού, αρσενικικό οξύ (V) και/ή τα άλατά του

                  2

                              4.

                              Τριοξείδιο του αρσενικού, αρσενικώδες οξύ (ΙΙΙ) και/ή τα άλατά του

                  0,1

                              5.

                              Βρώμιο

                  100

                              6.

                              Χλώριο

                  25

                              7.

                              Ενώσεις νικελίου υπό μορφή εισπνεύσιμων κόνεων: μονοξείδιο του νικελίου, διοξείδιο του νικελίου, θειούχο νικέλιο, διθειούχο νικέλιο, τριοξείδιο του νικελίου

                  1

                              8.

                              Αιθυλενοϊμίνη

                  20

                              9.

                              Φθόριο

                  20

                              10.

                              Φορμαλδεΰδη (συγκέντρωση ≥ 90 %)

                  50

                              11.

                              Υδρογόνο

                  50

                              12.

                              Υδροχλώριο (υγροποιημένο αέριο)

                  250

                              13.

                              Αλκυλομολυβδικές ενώσεις

                  50

                              14.

                              Υγροποιημένα αέρια εξαιρετικά εύφλεκτα, κατηγορίας 1 ή 2 (συμπεριλαμβανομένου του υγραερίου (LPG)) και φυσικό αέριο (28)

                  200

                              15.

                              Ακετυλένιο

                  50

                              16.

                              Αιθυλενοξείδιο

                  50

                              17.

                              Προπυλενοξείδιο

                  50

                              18.

                              Μεθανόλη

                  5 000

                              19.

                              4, 4′-μεθυλενο δις (2-χλωροανιλίνη) και/ή άλατά της υπό μορφή σκόνης

                  0,01

                              20.

                              Ισοκυανικό μεθύλιο

                  0,15

                              21.

                              Οξυγόνο

                  2 000

                              22.

                              Διισοκυανικό τολουόλιο (2,4 Διισοκυανικό τολουόλιο και 2,6 Διισοκυανικό τολουόλιο)

                  100

                              23.

                              Καρβονυλοχλωρίδιο (φωσγένιο)

                  0,75

                              24.

                              Αρσίνη (υδρίδιο του αρσενικού)

                  1

                              25.

                              Φωσφίνη (υδρίδιο του φωσφόρου)

                  1

                              26.

                              Διχλωρίδιο του θείου

                  1

                              27.

                              Τριοξείδιο του θείου

                  75

                              28.

                              Πολυχλωροδιβενζοφουράνια και πολυχλωροδιβενζοδιοξίνες (συμπεριλαμβανομένης της τετραχλωροδιβενζοδιοξίνης (TCDD)), εκφρασμένα σε ισοδύναμα TCDD (29)

                  0,001

                              29.

                              Τα ακόλουθα καρκινογόνα ή τα μείγματα που περιέχουν τις ακόλουθες καρκινογόνες ουσίες σε συγκεντρώσεις άνω του 5 % κατά βάρος:
                              4-Αμινοδιφαινύλιο και/ή τα άλατά του, βενζοτριχλωρίδιο, βενζιδίνη και/ή τα άλατά της, δις (χλωρομεθυλ) αιθέρας, χλωρομεθυλομεθυλαιθέρας, 1,2-διβρωμοαιθάνιο, θειικό διαιθύλιο, θειικό διμεθύλιο, διμεθυλοκαρβαμοϋλοχλωρίδιο, 1,2-διβρωμο-3-χλωροπροπάνιο, 1,2-διμεθυλυδραζίνη, διμεθυλονιτρωδαμίνη, εξαμεθυλοφωσφορικό τριαμίδιο, υδραζίνη, 2-ναφθυλαμίνη και/ή τα άλατά της, 4-νιτροδιφαινύλιο και 1,3- προπανοσουλτόνη

                  2

                              30.

                              Πετρελαιοειδή και εναλλακτικά καύσιμα:

                                          α)

                                          Βενζίνες και νάφθα·

                                          β)

                                          Κηροζίνες (καθώς και καύσιμα αεριωθουμένων)·

                                          γ)

                                          Πετρέλαιο εσωτερικής καύσης (όπου περιλαμβάνονται πετρέλαιο κίνησης, θέρμανσης και πετρέλαιο χρησιμοποιούμενο σε μείγματα)·

                                          δ)

                                          Βαρύ μαζούτ·

                                          ε)

                                          Εναλλακτικά καύσιμα που εξυπηρετούν τους ίδιους σκοπούς κι έχουν τις ίδιες ιδιότητες, όσον αφορά την ευφλεκτότητα και τους περιβαλλοντικούς κινδύνους, με τα προϊόντα που αναφέρονται στα στοιχεία α) έως δ)

                  25 000

                              31.

                              Άνυδρη αμμωνία

                  200

                              32.

                              Τριφθοριούχο βόριο

                  20

                              33.

                              Υδρόθειο

                  20

                              34.

                              Πιπεριδίνη

                  200

                              35.

                              Δις(2-διμεθυλαμινοαιθύλιο)(μεθυλο)αμίνη

                  200

                              36.

                              3-(2-αιθυλεξύλιο)προπυλαμίνη

                  200

                              37.

                              Μείγματα υποχλωριώδους νατρίου που ταξινομούνται στην κατηγορία 1 ως προς την υδάτινη τοξικότητα [H400], τα οποία περιέχουν ενεργό χλώριο σε περιεκτικότητα κάτω από 5 % και δεν περιλαμβάνονται σε καμία από τις άλλες κατηγορίες κινδύνου του μέρους 1 του παραρτήματος I. (30)

                  500

                              38.

                              Προπυλαμίνη (31)

                  2 000

                              39.

                              Ακρυλικός τριβουτυλεστέρας (31)

                  500

                              40.

                              2-μεθυλο-3-βουτενιτρίλιο (31)

                  2 000

                              41.

                              Τετραϋδρο-3,5-διμεθυλο-1,3,5-θειαδιαζινο-2-θειόνη (νταζομέτ) (31)

                  200

                              42.

                              Ακρυλικός μεθυλεστέρας (31)

                  2 000

                              43.

                              Μεθυλοπυριδίνη (31)

                  2 000

                              44.

                              Βρομο-3-χλωροπροπάνιο (31)

                  2 000

            Διορθωτικό

                  1.

                  Παράρτημα, μέρος I, σημείο 8
                  Αντί «Αερολύματα», διάβαζε «Αερολύματα (10)»

                  2.

                  Παράρτημα, μέρος I, σημείο 11, τελευταία γραμμή
                  Αντί «κινδύνους μεγάλου ατυχήματος (15)», διάβαζε «κινδύνους μεγάλου ατυχήματος (14)»

                  3.

                  Παράρτημα, μέρος II, σημείο 43
                  Αντί «Μεθυλοπυριδίνη (31)», διάβαζε «3-Μεθυλοπυριδίνη (31)»

                  4.

                  Παράρτημα, σημειώσεις 13,15 και 16
                  Αντί «κεφάλαιο 2.4.2», διάβαζε «κεφάλαιο 2.6.2».

         (1)  Κριτήρια σύμφωνα με το παγκοσμίως εναρμονισμένο σύστημα (GHS) του ΟΗΕ για την ταξινόμηση και την επισήμανση των χημικών προϊόντων (ST/SG/AC.10/30/Rev.4). Τα συμβαλλόμενα μέρη θα πρέπει να χρησιμοποιούν τα κριτήρια, όταν ταξινομούν ουσίες ή μείγματα για τους σκοπούς του μέρους I του παρόντος παραρτήματος, εκτός εάν η εθνική νομοθεσία προβλέπει κριτήρια με δεσμευτική νομική ισχύ. Τα μείγματα αντιμετωπίζονται όπως οι καθαρές ουσίες, υπό τον όρο ότι παραμένουν εντός των ορίων συγκέντρωσης τα οποία καθορίζονται, ανάλογα με τις ιδιότητές τους, βάσει του GHS, εκτός εάν δίνεται ειδικά ποσοστιαία σύνθεση ή άλλη περιγραφή.

         (2)  Σύμφωνα με τα κριτήρια στα κεφάλαια 3.1.2 και 3.1.3 του GHS.

         (3)  Σύμφωνα με τα κριτήρια στα κεφάλαια 3.1.2 και 3.1.3 του GHS.

         (4)  Οι ουσίες που εμπίπτουν στην οξείας τοξικότητας κατηγορία 3 με έκθεση διά του στόματος εμπίπτουν στην οξείας τοξικότητας καταχώριση 2 στις περιπτώσεις όπου δεν προκύπτει οξεία τοξικότητα ούτε διά της εισπνοής ούτε διά του δέρματος, για παράδειγμα λόγω έλλειψης επαρκών στοιχείων για την τοξικότητα σε έκθεση διά της εισπνοής ή διά του δέρματος.

         (5)  Οι ουσίες που έχουν παραγάγει σημαντική τοξικότητα σε ανθρώπους, ή οι οποίες, βάσει στοιχείων από μελέτες σε πειραματόζωα, μπορεί να υποτεθεί ότι δύνανται να παραγάγουν σημαντική τοξικότητα στους ανθρώπους ύστερα από μία εφάπαξ έκθεση. Περαιτέρω οδηγίες δίνονται στο σχήμα 3.8.1. και στον πίνακα 3.8.1 στο μέρος 3 του GHS.

         (6)  Δοκιμές για τις εκρηκτικές ιδιότητες των ουσιών και των μειγμάτων είναι απαραίτητες μόνον εάν η διαδικασία ελέγχου σύμφωνα με το προσάρτημα 6 μέρος 3 του Εγχειριδίου Δοκιμών και Κριτηρίων του ΟΗΕ προσδιορίζει την ουσία ή το μείγμα ως δυνητικά ενέχουσα εκρηκτικές ιδιότητες.

         (7)  Στην τάξη κινδύνου «εκρηκτικά» περιλαμβάνονται τα εκρηκτικά αντικείμενα. Εάν είναι γνωστή η ποσότητα της εκρηκτικής ουσίας ή του εκρηκτικού μείγματος που περιέχει το αντικείμενο, η εν λόγω ποσότητα λαμβάνεται υπόψη για τους σκοπούς της παρούσας σύμβασης. Εάν δεν είναι γνωστή η ποσότητα της εκρηκτικής ουσίας ή του εκρηκτικού μείγματος που περιέχει το αντικείμενο, ολόκληρο το αντικείμενο θεωρείται εκρηκτική ουσία για τους σκοπούς της παρούσας σύμβασης.

         (8)  Αν τα εκρηκτικά της Διαίρεσης 1.4 έχουν αποσυσκευαστεί ή επανασυσκευαστεί, υπάγονται στην καταχώριση 4 (εκρηκτικό), εκτός εάν προκύπτει ότι ο κίνδυνος εξακολουθεί να αντιστοιχεί στη Διαίρεση 1.4 σύμφωνα με το GHS.

         (9)  Σύμφωνα με τα κριτήρια στο κεφάλαιο 2.2.2 του GHS.

         (10)  Τα αερολύματα ταξινομούνται σύμφωνα με τα κριτήρια του κεφαλαίου 2.3 του GHS και το Εγχειρίδιο Δοκιμών και Κριτηρίων, μέρος III, τμήμα 31.

         (11)  Προκειμένου να χρησιμοποιηθεί αυτή η καταχώριση, πρέπει να τεκμηριώνεται ότι το δοχείο δεν περιέχει εύφλεκτο αέριο κατηγορίας 1 ή 2 ή δεν περιέχει εύφλεκτο υγρό κατηγορίας 1.

         (12)  Σύμφωνα με τα κριτήρια στο κεφάλαιο 2.4.2 του GHS.

         (13)  Σύμφωνα με τα κριτήρια στο κεφάλαιο 2.4.2 του GHS.

         (14)  Τα υγρά με σημείο ανάφλεξης άνω των 35 °C μπορεί να θεωρούνται ως μη εύφλεκτα για ορισμένους κανονιστικούς σκοπούς (π.χ. μεταφορά), εάν έχουν σημειωθεί αρνητικά αποτελέσματα κατά την εξέταση διατήρησης της καύσης L.2 μέρος III τμήμα 32 του εγχειριδίου δοκιμών και κριτηρίων του ΟΗΕ. Ωστόσο, αυτό δεν ισχύει υπό ιδιαίτερες συνθήκες, όπως υψηλή θερμοκρασία ή πίεση, και συνεπώς τα εν λόγω υγρά περιλαμβάνονται σε αυτήν την καταχώριση.

         (15)  Σύμφωνα με τα κριτήρια στο κεφάλαιο 2.4.2 του GHS.

         (16)  Σύμφωνα με τα κριτήρια στο κεφάλαιο 2.4.2 του GHS.

         (17)  Σύμφωνα με τα κριτήρια στα κεφάλαια 2.8.2 και 2.15.2,2 του GHS.

         (18)  Σύμφωνα με τα κριτήρια στα κεφάλαια 2.8.2 και 2.15.2,2 του GHS.

         (19)  Σύμφωνα με τα κριτήρια στο κεφάλαιο 4.1.2 του GHS.

         (20)  Σύμφωνα με τα κριτήρια στο κεφάλαιο 4.1.2 του GHS.

         (21)  Σύμφωνα με τα κριτήρια στο κεφάλαιο 2.12.2 του GHS.

         (22)  Νιτρικό αμμώνιο (10,000): λιπάσματα ικανά για αυτοσυντηρούμενη αποσύνθεση.
      Ισχύει για τα σύνθετα λιπάσματα — με βάση το νιτρικό αμμώνιο (το σύνθετο λίπασμα περιέχει νιτρικό αμμώνιο και φωσφορικά άλατα και/ή ανθρακικό κάλιο) τα οποία είναι ικανά για αυτοσυντηρούμενη αποσύνθεση σύμφωνα με τη δοκιμή σκάφης των ΗΕ (βλέπε Εγχειρίδιο Δοκιμών και Κριτηρίων του ΟΗΕ, μέρος III εδάφιο 38.2) και των οποίων η περιεκτικότητα σε άζωτο που προκύπτει από το νιτρικό αμμώνιο είναι:

                  α)

                  μεταξύ 15,75 % και 24,5 % κατά βάρος (περιεκτικότητα σε άζωτο 15,75 % και 24,5 % κατά βάρος λόγω νιτρικού αμμωνίου αντιστοιχεί σε 45 % και 70 % νιτρικό αμμώνιο αντίστοιχα) και με συνολικά καύσιμα/οργανικά υλικά που είτε δεν υπερβαίνουν το 0,4 %, είτε πληρούν τις απαιτήσεις της κατάλληλης δοκιμής εκρηκτικότητας (π.χ. δοκιμή χαλυβδοσωλήνα 4 ιντσών),

                  β)

                  15,75 % κατά βάρος ή λιγότερο και με απεριόριστα καύσιμα υλικά.

         (23)  Νιτρικό αμμώνιο (5,000): τύπος χαρακτηρισμού λιπάσματος.
      Ισχύει για τα απλά λιπάσματα με βάση το νιτρικό αμμώνιο και τα σύνθετα λιπάσματα με βάση το νιτρικό αμμώνιο των οποίων η περιεκτικότητα σε άζωτο που προκύπτει από το νιτρικό αμμώνιο είναι:

                  α)

                  μεγαλύτερη του 24,5 % κατά βάρος, πλην των μειγμάτων απλών λιπασμάτων με βάση το νιτρικό αμμώνιο και με δολομίτη, ασβεστόλιθο και/ή ανθρακικό ασβέστιο καθαρότητας τουλάχιστον 90 %,

                  β)

                  μεγαλύτερη του 15,75 % κατά βάρος προκειμένου για μείγματα νιτρικού και θειικού αμμωνίου,

                  γ)

                  πάνω από 28 % (περιεκτικότητα σε άζωτο 28 % κατά βάρος λόγω νιτρικού αμμωνίου αντιστοιχεί σε 80 % νιτρικό αμμώνιο) κατά βάρος για μείγματα απλών λιπασμάτων με βάση το νιτρικό αμμώνιο με δολομίτη, ασβεστόλιθο και/ή ανθρακικό ασβέστιο καθαρότητας τουλάχιστον 90 % και τα οποία πληρούν τις απαιτήσεις της κατάλληλης δοκιμής εκρηκτικότητας (π.χ. δοκιμή χαλυβδοσωλήνα 4 ιντσών).

         (24)  Νιτρικό αμμώνιο (2,500): τεχνική ποιότητα.
      Ισχύει για:

                  α)

                  το νιτρικό αμμώνιο και τα μείγματα νιτρικού αμμωνίου των οποίων η περιεκτικότητα σε άζωτο που προκύπτει από το νιτρικό αμμώνιο είναι:

                              i)

                              μεταξύ 24,5 % και 28 % κατά βάρος και τα οποία δεν περιέχουν περισσότερο από 0,4 % καύσιμες ουσίες,

                              ii)

                              μεγαλύτερη του 28 % κατά βάρος και τα οποία δεν περιέχουν περισσότερο από 0,2 % καύσιμες ουσίες,

                  β)

                  τα υδατικά διαλύματα νιτρικού αμμωνίου στα οποία η συγκέντρωση νιτρικού αμμωνίου είναι άνω του 80 % κατά βάρος.

         (25)  Νιτρικό αμμώνιο (50): υλικό «εκτός προδιαγραφών» και λιπάσματα τα οποία δεν πληρούν τις απαιτήσεις της κατάλληλης δοκιμής εκρηκτικότητας (π.χ. δοκιμή χαλυβδοσωλήνα 4 ιντσών).
      Ισχύει για:

                  α)

                  υλικά απορριπτόμενα κατά τη διεργασία παραγωγής και για το νιτρικό αμμώνιο και μείγματα νιτρικού αμμωνίου, τα απλά λιπάσματα με βάση το νιτρικό αμμώνιο και τα σύνθετα λιπάσματα με βάση το νιτρικό αμμώνιο που αναφέρονται στις σημειώσεις 23 και 24, τα οποία επιστρέφονται ή έχουν επιστραφεί από τον τελικό χρήστη στον παραγωγό, σε εγκατάσταση προσωρινής αποθήκευσης ή επανεπεξεργασίας προκειμένου να υποβληθούν και πάλι σε διεργασίες, ανακύκλωση ή επεξεργασία για την ασφαλή τους χρησιμοποίηση, επειδή δεν πληρούν πλέον τις προδιαγραφές των σημειώσεων 23 και 24,

                  β)

                  τα λιπάσματα που αναφέρονται στις σημειώσεις 22α) και 23 που δεν πληρούν τις απαιτήσεις της κατάλληλης δοκιμής εκρηκτικότητας (π.χ. δοκιμή χαλυβδοσωλήνα 4 ιντσών).

         (26)  Νιτρικό κάλιο (10,000): σύνθετα λιπάσματα με βάση το νιτρικό κάλιο (υπό μορφή βώλων/κόκκων) τα οποία έχουν το ίδιο επικίνδυνες ιδιότητες με το καθαρό νιτρικό κάλιο.

         (27)  Νιτρικό κάλιο (5,000): σύνθετα λιπάσματα με βάση το νιτρικό κάλιο (υπό κρυσταλλική μορφή) τα οποία έχουν το ίδιο επικίνδυνες ιδιότητες με το καθαρό νιτρικό κάλιο.

         (28)  Αναβαθμισμένο βιοαέριο: για τους σκοπούς της εφαρμογής της παρούσας σύμβασης, το αναβαθμισμένο βιοαέριο μπορεί να ταξινομηθεί στην καταχώριση 14 του παραρτήματος I μέρος 2, αν έχει υποστεί επεξεργασία σύμφωνα με τα πρότυπα που εφαρμόζονται για το καθαρισμένο και αναβαθμισμένο βιοαέριο, προκειμένου να εξασφαλιστεί ποιότητα εφάμιλλη με εκείνη του φυσικού αερίου, συμπεριλαμβανομένης της περιεκτικότητας σε μεθάνιο, και αν η περιεκτικότητά του σε οξυγόνο δεν υπερβαίνει το 1 %.

         (29)  Πολυχλωροδιβενζοφουράνια και πολυχλωροδιβενζοδιοξίνες.
      Οι ποσότητες πολυχλωροδιβενζοφουρανίων και πολυχλωροδιβενζοδιοξινών υπολογίζονται με τη χρήση των ακόλουθων συντελεστών της Παγκόσμιας Οργάνωσης Υγείας (ΠΟΥ): συντελεστές τοξικής ισοδυναμίας στον άνθρωπο και τα θηλαστικά για τις διοξίνες και παρόμοιες με τις διοξίνες ενώσεις (TEF), όπως αξιολογήθηκαν εκ νέου το 2005:
      WHO 2005 TEF

                  Διοξίνες

                  TEF

                  Φουράνια

                  TEF

                  2,3,7,8-TCDD

                  1

                  2,3,7,8-TCDF

                  0.1

                  1,2,3,7,8-PeCDD

                  1

                  2,3,4,7,8-PeCDF

                  0.3

                  1,2,3,4,7,8-HxCDD

                  0.1

                  1,2,3,7,8-PeCDF

                  0.03

                  1,2,3,6,7,8-HxCDD

                  0.1

                  1,2,3,4,7,8-HxCDF

                  0.1

                  1,2,3,7,8,9-HxCDD

                  0.1

                  1,2,3,7,8,9-HxCDF

                  0.1

                  1,2,3,4,6,7,8-HpCDD

                  0.01

                  2,3,4,6,7,8-HxCDF

                  0.1

                  OCDD

                  0.0003

                  1,2,3,7,8,9-HxCDF

                  0.1

                  1,2,3,4,6,7,8-HpCDF

                  0.01

                  1,2,3,4,7,8,9-HpCDF

                  0.01

                  OCDF

                  0.0003

                  Συντμήσεις: Hx = hexa, Hp = hepta, O = octa, P = penta, T = tetra.
                  Παραπομπή: Martin Van den Berg and others, The 2005 World Health Organization Re-evaluation of Human and Mammalian Toxic Equivalency Factors for Dioxins and Dioxin-like Compounds, Toxicological Sciences, τόμος 93, αριθ. 2 (Οκτώβριος 2006), σ. 223–241 (2006).

         (30)  Με την προϋπόθεση ότι το μείγμα, αν δεν περιείχε υποχλωριώδες νάτριο, θα περιλαμβανόταν στην κατηγορία 1 ως προς την υδάτινη τοξικότητα.

         (31)  Στις περιπτώσεις όπου η συγκεκριμένη επικίνδυνη ουσία εμπίπτει στην κατηγορία 10 εύφλεκτων υγρών ή στην κατηγορία 11 εύφλεκτων υγρών, για τους σκοπούς της παρούσας σύμβασης εφαρμόζονται οι ελάχιστες οριακές ποσότητες.


Avis juridique important

|

31995D1107(02)

Απόφαση του Συμβουλίου της 23ης Οκτωβρίου 1995 για το διορισμό των τακτικών και αναπληρωματικών μελών της συμβουλευτικής επιτροπής για την κατάρτιση των μαιών

Επίσημη Εφημερίδα αριθ. C 292 της 07/11/1995 σ. 0002 - 0004

ΑΠΟΦΑΣΗ ΤΟΥ ΣΥΜΒΟΥΛΙΟΥ της 23ης Οκτωβρίου 1995 για το διορισμό των τακτικών και αναπληρωματικών μελών της συμβουλευτικής επιτροπής για την κατάρτιση των μαιών (95/C 292/02)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:την απόφαση αριθ. 80/156/ΕΟΚ του Συμβουλίου της 21ης Ιανουαρίου 1980 για τη δημιουργία συμβουλευτικής επιτροπής για την κατάρτιση των μαιών (1), και ιδίως τα άρθρα 3 και 4,την πράξη προσχώρησης του 1994, και ιδίως το άρθρο 165 παράγραφος 1,Εκτιμώντας:ότι, σύμφωνα με το άρθρο 3 της απόφασης αυτής, η εν λόγω επιτροπή αποτελείται από τρεις εμπειρογνώμονες ανά κράτος μέλος και ένα αναπληρωματικό μέλος για κάθε ένα από τους εμπειρογνώμονες αυτούς 7 ότι, σύμφωνα με το άρθρο 4 της ίδας απόφασης, η θητεία των εμπειρογνωμόνων και των αναπληρωματικών μελών είναι τριετούς διάρκειας 7ότι, με την απόφασή του της 16ης Ιουλίου 1990 (2), το Συμβούλιο διόρισε τα τακτικά και αναπληρωματικά μέλη της εν λόγω επιτροπής για την περίοδο από 16 Ιουλίου 1990 έως 15 Ιουλίου 1993 7ότι, με την απόφαση της 4ης Φεβρουαρίου 1991 (3), το Συμβούλιο διόρισε τα τακτικά και αναπληρωματικά μέλη της Επιτροπής από το Βέλγιο και την Πορτογαλία και τα μέλη από την Ελλάδα για την κατηγορία των εμπειρογνωμόνων ασκούντων το επάγγελμα της επιτροπής αυτής, για την περίοδο έως τις 15 Ιουλίου 1993 7ότι πρέπει να διοριστούν ή να αντικατασταθούν τα τακτικά και αναπληρωματικά μέλη ή να ανανεωθεί η θητεία τους και να διοριστούν τα τακτικά και αναπληρωματικά μέλη της επιτροπής αυτής από την Αυστρία, τη Φινλανδία και τη Σουηδία 7ότι, προς το σκοπό αυτό, οι κυβερνήσεις δέκα τριών κρατών μελών υπέβαλαν η κάθε μία κατάλογο υποψηφίων,ΑΠΟΦΑΣΙΖΕΙ:Άρθρο μόνο Διορίζονται τακτικά και αναπληρωματικά μέλη της συμβουλευτικής επιτροπής για την κατάρτιση των μαιών, για την περίοδο από 23 Οκτωβρίου 1995 έως 22 Οκτωβρίου 1998:>ΘΕΣΗ ΠΗΝΑΚΑ>>ΘΕΣΗ ΠΗΝΑΚΑ>>ΘΕΣΗ ΠΗΝΑΚΑ>Λουξεμβούργο, 23 Οκτωβρίου 1995.Για το ΣυμβούλιοΟ ΠρόεδροςJ. SAAVEDRA ACEVEDO(1) ΕΕ αριθ. L 33 της 11. 2. 1980, σ. 13.(2) ΕΕ αριθ. C 186 της 27. 7. 1990, σ. 1.(3) ΕΕ αριθ. C 39 της 15. 2. 1991, σ. 6.


title: Απόφαση (ΕΕ) 2016/2077 του Συμβουλίου, της 17ης Οκτωβρίου 2016, για τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο του Διεθνούς Ναυτιλιακού Οργανισμού (ΔΝΟ) στην 70ή σύνοδο της Επιτροπής Προστασίας του Θαλάσσιου Περιβάλλοντος και στην 97η σύνοδο της Επιτροπής Ναυτικής Ασφάλειας σχετικά με την έγκριση τροποποιήσεων του παραρτήματος VI της σύμβασης MARPOL, του κανονισμού II-1 της σύμβασης SOLAS, των κανονισμών III/1.4, III/30 και III/37 της σύμβασης SOLAS, των κανονισμών II-2/1 και II-2/10 της σύμβασης SOLAS, του κανονισμού II-1/3-12 της σύμβασης SOLAS, της σύμβασης και του κώδικα STCW, του κώδικα συστημάτων πυρασφάλειας και του κώδικα του προγράμματος ενισχυμένων επιθεωρήσεων του 2011

text:
               26.11.2016

               EL

               Επίσημη Εφημερίδα της Ευρωπαϊκής Ένωσης

               L 320/36

         ΑΠΌΦΑΣΗ (ΕΕ) 2016/2077 ΤΟΥ ΣΥΜΒΟΥΛΊΟΥ
   της 17ης Οκτωβρίου 2016
   για τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο του Διεθνούς Ναυτιλιακού Οργανισμού (ΔΝΟ) στην 70ή σύνοδο της Επιτροπής Προστασίας του Θαλάσσιου Περιβάλλοντος και στην 97η σύνοδο της Επιτροπής Ναυτικής Ασφάλειας σχετικά με την έγκριση τροποποιήσεων του παραρτήματος VI της σύμβασης MARPOL, του κανονισμού II-1 της σύμβασης SOLAS, των κανονισμών III/1.4, III/30 και III/37 της σύμβασης SOLAS, των κανονισμών II-2/1 και II-2/10 της σύμβασης SOLAS, του κανονισμού II-1/3-12 της σύμβασης SOLAS, της σύμβασης και του κώδικα STCW, του κώδικα συστημάτων πυρασφάλειας και του κώδικα του προγράμματος ενισχυμένων επιθεωρήσεων του 2011
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 100 παράγραφος 2 σε συνδυασμό με το άρθρο 218 παράγραφος 9,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Η δράση της Ένωσης στον τομέα των θαλάσσιων μεταφορών θα πρέπει να αποσκοπεί στη βελτίωση της ναυτικής ασφάλειας και στην προστασία του θαλάσσιου περιβάλλοντος.

               (2)

               Η Επιτροπή Προστασίας του Θαλάσσιου Περιβάλλοντος («MEPC») του Διεθνούς Ναυτιλιακού Οργανισμού («ΔΝΟ») συμφώνησε στην 69η σύνοδό της σχετικά με τη δημιουργία υποχρεωτικού συστήματος συλλογής δεδομένων για την κατανάλωση καυσίμου και με τις απαραίτητες τροποποιήσεις του κεφαλαίου 4 του παραρτήματος VI της διεθνούς σύμβασης για την πρόληψη της ρύπανσης από πλοία («παράρτημα VI της σύμβασης MARPOL»). Οι τροποποιήσεις αυτές αναμένεται ότι θα εκδοθούν κατά την 70ή σύνοδο της MEPC που θα πραγματοποιηθεί τον Οκτώβριο του 2016.

               (3)

               Η Επιτροπή Ναυτικής Ασφάλειας (MSC) του ΔΝΟ κατά την 95η και την 96η σύνοδό της ενέκρινε τροποποιήσεις του κανονισμού II-1, των κανονισμών III/1.4, III/30 και III/37, των κανονισμών II-2/1 και II-2/10 καθώς και του κανονισμού II-1/3-12 της διεθνούς σύμβασης για την ασφάλεια της ανθρώπινης ζωής στη θάλασσα (SOLAS), της διεθνούς σύμβασης και του κώδικα για πρότυπα εκπαίδευσης, έκδοσης πιστοποιητικών και τήρησης φυλακών των ναυτικών («Σύμβαση STCW και κώδικας), του διεθνούς κώδικα συστημάτων πυρασφάλειας («Κώδικας FSS») και του κώδικα για το πρόγραμμα ενισχυμένων επιθεωρήσεων του 2011 («Κώδικας ESP του 2011»). Οι τροποποιήσεις αυτές αναμένεται ότι θα εγκριθούν κατά την 97η σύνοδο της MSC που θα πραγματοποιηθεί τον Νοέμβριο του 2016.

               (4)

               Οι τροποποιήσεις του κεφαλαίου 4 του παραρτήματος VI της σύμβασης MARPOL προβλέπουν τη δημιουργία παγκόσμιου συστήματος συλλογής δεδομένων για τα δεδομένα που πρόκειται να συλλέγονται και να υποβάλλονται ετησίως από ορισμένα πλοία, τις διαδικασίες επαλήθευσης που συνδέονται με τα υποβληθέντα στοιχεία, την καθιέρωση δηλώσεων συμμόρφωσης, τις περιπτώσεις που αφορούν μεταβίβαση κυριότητας, την υποβολή των δεδομένων στον ΔΝΟ, την ανωνυμοποίηση των δεδομένων και την πρόσβαση σε αυτά, καθώς και τις διαδικασίες για την επιβεβαίωση της συμμόρφωσης των πλοίων που φέρουν σημαία μη συμβαλλόμενων μερών του παραρτήματος VI της σύμβασης MARPOL. Ο κανονισμός (ΕΕ) 2015/757 του Ευρωπαϊκού Κοινοβουλίου και του Συμβουλίου (1) καθορίζει ενωσιακό σύστημα παρακολούθησης, υποβολής εκθέσεων και επαλήθευσης (ΠΥΕ) των εκπομπών CO2 και της ενεργειακής απόδοσης από τη ναυτιλία. Εφαρμόζεται σε όλα τα πλοία ολικής χωρητικότητας άνω των 5 000 κόρων που καταπλέουν σε λιμένες, βρίσκονται εντός λιμένων ή αποπλέουν από λιμένες οι οποίοι υπάγονται στη δικαιοδοσία κράτους μέλους από την 1η Ιανουαρίου 2018 και μετά, ανεξάρτητα από τη χώρα νηολόγησης του πλοίου.

               (5)

               Το άρθρο 22 του κανονισμού (ΕΕ) 2015/757 περιέχει ρήτρα επανεξέτασης σε περίπτωση που υπάρξει διεθνής συμφωνία στον τομέα αυτό. Η έγκριση των τροποποιήσεων του κεφαλαίου 4 του παραρτήματος VI της σύμβασης MARPOL εκκινεί την εν λόγω διαδικασία επανεξέτασης, η οποία μπορεί να οδηγήσει σε πρόταση τροποποίησης του κανονισμού (ΕΕ) 2015/757 προκειμένου να εξασφαλιστεί η ευθυγράμμιση, στον ενδεδειγμένο βαθμό, με το παγκόσμιο σύστημα συλλογής δεδομένων που έχει συμφωνηθεί στο πλαίσιο του ΔΝΟ.

               (6)

               Οι τροποποιήσεις των κανονισμών II-1/1, II-1/2, II-1/3, II-1/4, II-1/5, II-1/6, II-1/7, II-1/8-1, II-1/9, II-1/10, II-1/12, II-1/13, II-1/15 — 17, II-1/19, II-1/21 — 22 και II-1/35 της σύμβασης SOLAS θα εισαγάγουν συντακτικές και επακόλουθες αλλαγές, καθώς και αλλαγές οι οποίες αφορούν τις απαιτήσεις υποδιαίρεσης του πλοίου και ευστάθειάς του σε περίπτωση ζημίας με σκοπό τη βελτίωση της επιβιωσιμότητας των επιβατηγών πλοίων σε περίπτωση ζημίας. Η οδηγία 2009/45/ΕΚ του Ευρωπαϊκού Κοινοβουλίου και του Συμβουλίου (2) ισχύει για τα επιβατηγά πλοία και τα ταχύπλοα επιβατηγά σκάφη που εκτελούν εσωτερικά δρομολόγια. Το άρθρο 6 παράγραφος 2 στοιχείο α) σημείο i) της οδηγίας αυτής προβλέπει ότι τα νέα επιβατηγά πλοία της κατηγορίας Α πρέπει να πληρούν εξ ολοκλήρου τις απαιτήσεις της σύμβασης SOLAS του 1974, όπως έχει τροποποιηθεί.

               (7)

               Οι τροποποιήσεις του κανονισμού II-1/1.2 της σύμβασης SOLAS, ο νέος κανονισμός II-1/19-1 και οι τροποποιήσεις των κανονισμών III/1.4, III/30 και III/37 της σύμβασης SOLAS όσον αφορά τις ασκήσεις ελέγχου ζημίας αποτελούν τμήμα μιας συνολικής προσέγγισης για τη βελτίωση της επιβιωσιμότητας μετά από κατάκλιση με σκοπό τη βελτίωση της ασφάλειας σε νέα και υπάρχοντα επιβατηγά πλοία. Η οδηγία 2008/106/ΕΚ του Ευρωπαϊκού Κοινοβουλίου και του Συμβουλίου (3), συγκεκριμένα ο κανονισμός V/2 του κεφαλαίου V του παραρτήματος I, περιλαμβάνει υποχρεωτικές ελάχιστες απαιτήσεις εκπαίδευσης και προσόντων πλοιάρχων, αξιωματικών, κατώτερων ναυτικών και λοιπού προσωπικού επιβατηγών πλοίων. Η σύμβαση STCW, η οποία έχει ενσωματωθεί στο ενωσιακό δίκαιο με την οδηγία 2008/106/ΕΚ περιλαμβάνει απαιτήσεις εκπαίδευσης σχετικά με την ευστάθεια των πλοίων στους σχετικούς πίνακες ικανοτήτων του κώδικα STCW.

               (8)

               Με τις τροποποιήσεις των κανονισμών II-2/1 και II-2/10 της σύμβασης SOLAS, δεν απαιτούνται πλέον πυροσβεστήρες αφρού χωρητικότητας τουλάχιστον 135 λίτρων σε λεβητοστάσια στην περίπτωση των οικιακών λεβήτων κάτω των 175 kW, ή λεβήτων που προστατεύονται από σταθερά πυροσβεστικά συστήματα τοπικής εφαρμογής με νερό. Το άρθρο 6 παράγραφος 2 στοιχείο α) σημείο i) της οδηγίας 2009/45/ΕΚ ορίζει ότι τα νέα επιβατηγά πλοία της κατηγορίας Α πρέπει να πληρούν εξ ολοκλήρου τις απαιτήσεις της σύμβασης SOLAS του 1974, όπως έχει τροποποιηθεί. Επιπλέον, οι κανονισμοί II-2/1 και II-2/10 της σύμβασης SOLAS εφαρμόζονται στα νέα επιβατηγά πλοία των κατηγοριών Β, Γ και Δ και τα υπάρχοντα επιβατηγά πλοία της κατηγορίας Β σύμφωνα με το παράρτημα I, κεφάλαιο II-2 μέρος Α σημείο 6.7 («Διατάξεις κατασβέσεως πυρκαγιάς στα μηχανοστάσια») της οδηγίας 2009/45/ΕΚ, στην οποία ορίζεται ότι τα μηχανοστάσια και τα λεβητοστάσια πρέπει να είναι εφοδιασμένα με φορητά συστήματα.

               (9)

               Οι τροποποιήσεις του κανονισμού II-1/3-12 της σύμβασης SOLAS θα καλύψουν ένα κενό στον ισχύοντα κανονισμό σχετικά με την εφαρμογή του κώδικα για τα επίπεδα του θορύβου στα πλοία για τα οποία η σύμβαση ναυπήγησης συνάπτεται πριν από την 1η Ιουλίου 2014 και των οποίων οι τρόπιδες έχουν τοποθετηθεί ή τα οποία βρίσκονται σε ανάλογο στάδιο κατασκευής από την 1η Ιανουαρίου 2015 και μετά, και η παράδοση των οποίων δεν λαμβάνει χώρα πριν από την 1η Ιουλίου 2018. Το άρθρο 3 της οδηγίας 2003/10/ΕΚ του Ευρωπαϊκού Κοινοβουλίου και του Συμβουλίου (4) καθορίζει ελάχιστες απαιτήσεις για την προστασία των εργαζομένων, καθώς και οριακές τιμές έκθεσης και τιμές έκθεσης για ανάληψη δράσης. Επιπλέον, ως δευτερεύουσα σχετική νομοθεσία, το άρθρο 6 παράγραφος 2 στοιχείο α) σημείο i) της οδηγίας 2009/45/ΕΚ ορίζει ότι η σύμβαση SOLAS του 1974, όπως έχει τροποποιηθεί, εφαρμόζεται στα νέα πλοία της κατηγορίας Α, και το παράρτημα I ΜΕΡΟΣ Γ, κανονισμός 15 της εν λόγω οδηγίας προβλέπει μέτρα για τη μείωση του θορύβου στα μηχανοστάσια, για νέα πλοία των κατηγοριών Β, Γ και Δ.

               (10)

               Οι τροποποιήσεις της σύμβασης και του κώδικα STCW σχετικά με την ειδική εκπαίδευση για επιβατηγά πλοία και των μερών Α και Β του κώδικα STCW θα αντιμετωπίσουν νέες προκλήσεις που τίθενται λόγω του αυξημένου μεγέθους των σύγχρονων κρουαζιερόπλοιων και του μεγάλου αριθμού επιβατών στο πλοίο, περιλαμβάνουν δε τέσσερα διακριτά επίπεδα εκπαίδευσης και εξοικείωσης: εξοικείωση με καταστάσεις έκτακτης ανάγκης σε επιβατηγά πλοία, εκπαίδευση στη διαχείριση πλήθους σε επιβατηγά πλοία, εκπαίδευση στη διαχείριση κρίσεων και στην ανθρώπινη συμπεριφορά σε επιβατηγά πλοία, καθώς και εκπαίδευση σε επιβατηγά πλοία ro-ro. Η οδηγία 2008/106/ΕΚ, συγκεκριμένα ο κανονισμός V/2 του κεφαλαίου V του παραρτήματος I, περιλαμβάνει υποχρεωτικές ελάχιστες απαιτήσεις εκπαίδευσης και προσόντων πλοιάρχων, αξιωματικών, κατώτερων ναυτικών και λοιπού προσωπικού επιβατηγών πλοίων.

               (11)

               Οι τροποποιήσεις του κεφαλαίου 13 του κώδικα FSS διευκρινίζουν ότι οι υπολογισμοί των διαστάσεων των μέσων διαφυγής, οι οποίοι βασίζονται στο συνολικό αριθμό ατόμων που αναμένεται να διαφύγουν από το κλιμακοστάσιο και μέσω ανοιγμάτων θυρών, διαδρόμων και πλατύσκαλων, γίνονται χωριστά για δύο διαφορετικές περιπτώσεις πληρότητας των καθορισμένων χώρων. Το άρθρο 6 παράγραφος 2 στοιχείο α) σημείο i) της οδηγίας 2009/45/ΕΚ ορίζει ότι τα νέα επιβατηγά πλοία της κατηγορίας Α πρέπει να πληρούν εξ ολοκλήρου τις απαιτήσεις της σύμβασης SOLAS του 1974, όπως έχει τροποποιηθεί. Επιπλέον, σύμφωνα με το κεφάλαιο II-2 μέρος Α του παραρτήματος I της οδηγίας 2009/45/ΕΚ, ο κώδικας FSS που εκδόθηκε με την απόφαση MSC.98(73) εφαρμόζεται στα πλοία των κατηγοριών Β, Γ και Δ που ναυπηγήθηκαν την 1η Ιανουαρίου 2003 ή μετά.

               (12)

               Στον βαθμό που οι τροποποιήσεις των κανονισμών II-1/1, II-1/2, II-1/3, II-1/4, II-1/5, II-1/6, II-1/7, II-1/8-1, II-1/9, II-1/10, II-1/12, II-1/13, II-1/15 — 17, II-1/19, II-1/21 — 22 και II-1/35 της σύμβασης SOLAS, των κανονισμών II-2/1 και II-2/10 της σύμβασης SOLAS και το κεφάλαιο 13 του κώδικα FSS ενδέχεται να επηρεάζουν τις διατάξεις της οδηγίας 2009/45/ΕΚ σχετικά με τα επιβατηγά πλοία και τα ταχύπλοα επιβατηγά σκάφη που εκτελούν εσωτερικά δρομολόγια, οι τροποποιήσεις αυτές εμπίπτουν στην αποκλειστική αρμοδιότητα της Ένωσης.

               (13)

               Οι τροποποιήσεις του κώδικα ESP του 2011 παρέχουν εναρμόνιση με τις επικαιροποιημένες ενοποιημένες απαιτήσεις της Διεθνούς Ένωσης Νηογνωμόνων (IACS UR σειρά Z10), οι οποίες αφορούν απαιτήσεις επιθεώρησης και πιστοποίησης. Τα άρθρα 5 και 6 του κανονισμού (ΕΕ) αριθ. 530/2012 του Ευρωπαϊκού Κοινοβουλίου και του Συμβουλίου (5) καθιστούν υποχρεωτική την εφαρμογή του προγράμματος εκτίμησης της κατάστασης των πλοίων (CAS) του ΔΝΟ για τα πετρελαιοφόρα μονού κύτους, ηλικίας άνω των 15 ετών. Το πρόγραμμα ενισχυμένων επιθεωρήσεων κατά τη διάρκεια ελέγχων πλοίων μεταφοράς χύδην φορτίου και πετρελαιοφόρων ή το πρόγραμμα ενισχυμένων επιθεωρήσεων (ESP) καθορίζει τον τρόπο διενέργειας της εν λόγω εντατικότερης εκτίμησης. Επειδή για την επίτευξη του στόχου του CAS χρησιμοποιείται το πρόγραμμα ενισχυμένων επιθεωρήσεων (ESP), οποιαδήποτε αλλαγή στις επιθεωρήσεις ESP θα καθίσταται αυτόματα εφαρμοστέα με τον κανονισμό (ΕΕ) αριθ. 530/2012.

               (14)

               Η Ένωση δεν είναι μέλος του ΔΝΟ ούτε συμβαλλόμενο μέρος των σχετικών συμβάσεων και κωδίκων. Ως εκ τούτου, είναι αναγκαίο να εξουσιοδοτήσει το Συμβούλιο τα κράτη μέλη να διατυπώσουν τη θέση της Ένωσης και να εκφράσουν τη συναίνεσή τους να δεσμευτούν από αυτές τις τροποποιήσεις, στο μέτρο που εμπίπτουν στην αποκλειστική αρμοδιότητα της Ένωσης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που πρέπει να ληφθεί εξ ονόματος της Ένωσης στην 70ή σύνοδο της επιτροπής προστασίας θαλάσσιου περιβάλλοντος του ΔΝΟ είναι ότι συμφωνεί με την έγκριση των τροποποιήσεων του κεφαλαίου 4 του παραρτήματος VI της σύμβασης MARPOL, όπως αυτές ορίζονται στο παράρτημα 7 του εγγράφου MEPC 69/21/Add.1 του ΔΝΟ.
   Άρθρο 2
   1.   Η θέση που θα εγκριθεί εξ ονόματος της Ένωσης κατά την 97η σύνοδο της επιτροπής ναυτικής ασφάλειας του ΔΝΟ είναι ότι συμφωνεί με την έγκριση των ακόλουθων τροποποιήσεων:

               α)

               των τροποποιήσεων των κανονισμών II-1/1, II-1/2, II-1/3, II-1/4, II-1/5, II-1/6, II-1/7, II-1/8-1, II-1/9, II-1/10, II-1/12, II-1/13, II-1/15-17, II-1/19, II-1/21-22 και II-1/35 της σύμβασης SOLAS, όπως περιέχονται στο παράρτημα 1 της εγκυκλίου αριθ. 3644 του ΔΝΟ, της 20ής Μαΐου 2016·

               β)

               των τροποποιήσεων του κανονισμού II-1/1.2 της σύμβασης SOLAS, του νέου κανονισμού II-1/19-1 και των τροποποιήσεων των κανονισμών III/1.4, III/30, και III/37 της σύμβασης SOLAS, όπως περιέχονται στο παράρτημα 1 της εγκυκλίου αριθ. 3644 του ΔΝΟ, της 20ής Μαΐου 2016·

               γ)

               των τροποποιήσεων των κανονισμών II-2/1 και II-2/10 της σύμβασης SOLAS, όπως περιέχονται στο παράρτημα 1 της εγκυκλίου αριθ. 3644 του ΔΝΟ, της 20ής Μαΐου 2016·

               δ)

               των τροποποιήσεων του κανονισμού II-1/3-12 της σύμβασης SOLAS, όπως περιέχονται στο παράρτημα 1 της εγκυκλίου αριθ. 3644 της 20ής Μαΐου 2016 του ΔΝΟ·

               ε)

               των τροποποιήσεων της σύμβασης και του κώδικα STCW σχετικά με την ειδική εκπαίδευση για επιβατηγά πλοία και των τροποποιήσεων των μερών Α και Β του κώδικα STCW, όπως περιέχονται στα παραρτήματα 8, 9 και 10 του εγγράφου MSC 96/25/Add.1 του ΔΝΟ·

               στ)

               των τροποποιήσεων του κεφαλαίου 13 του κώδικα FSS, όπως περιέχονται στο παράρτημα 2 της εγκυκλίου αριθ. 3644 της 20ής Μαΐου 2016 του ΔΝΟ·

               ζ)

               των τροποποιήσεων του κώδικα ESP του 2011, όπως περιέχονται στο παράρτημα 4 της εγκυκλίου αριθ. 3644 του ΔΝΟ, της 20ής Μαΐου 2016.

         2.   Εάν κατά την 97η σύνοδο της επιτροπής ναυτικής ασφάλειας του ΔΝΟ επανεξεταστούν οι τροποποιήσεις του κανονισμού II-1/6 της σύμβασης SOLAS που αναφέρονται στην παράγραφο 1 στοιχείο α), η θέση που πρέπει να ληφθεί εξ ονόματος της Ένωσης είναι ότι συμφωνεί με τις αλλαγές στις εν λόγω τροποποιήσεις που βελτιώνουν τα υφιστάμενα επίπεδα ασφάλειας.
   Άρθρο 3
   1.   Τα κράτη μέλη, τα οποία είναι μέλη του ΔΝΟ και ενεργούν από κοινού προς το συμφέρον της Ένωσης, διατυπώνουν τη θέση που πρέπει να ληφθεί εξ ονόματος της Ένωσης όπως παρατίθεται στα άρθρα 1 και 2.
   2.   Μπορούν να συμφωνηθούν χωρίς περαιτέρω απόφαση του Συμβουλίου ελάσσονος σημασίας αλλαγές των θέσεων που αναφέρονται στα άρθρα 1 και 2.
   Άρθρο 4
   Τα κράτη μέλη εξουσιοδοτούνται με την παρούσα απόφαση να εκφράσουν τη συναίνεσή τους να δεσμευτούν, προς το συμφέρον της Ένωσης, από τις τροποποιήσεις που αναφέρονται στα άρθρα 1 και 2, στον βαθμό που εμπίπτουν στην αποκλειστική αρμοδιότητα της Ένωσης.
   Άρθρο 5
   Η παρούσα απόφαση απευθύνεται στα κράτη μέλη.

      Λουξεμβούργο, 17 Οκτωβρίου 2016.

            Για το Συμβούλιο

            Ο Πρόεδρος

         L. SÓLYMOS

      (1)  Κανονισμός (ΕΕ) 2015/757 του Ευρωπαϊκού Κοινοβουλίου και του Συμβουλίου, της 29ης Απριλίου 2015, για την παρακολούθηση, την υποβολή εκθέσεων και επαλήθευση των εκπομπών διοξειδίου του άνθρακα από θαλάσσιες μεταφορές και για την τροποποίηση της οδηγίας 2009/16/ΕΚ (ΕΕ L 123 της 19.5.2015, σ. 55).

      (2)  Οδηγία 2009/45/ΕΚ του Ευρωπαϊκού Κοινοβουλίου και του Συμβουλίου, της 6ης Μαΐου 2009, για τους κανόνες και τα πρότυπα ασφαλείας για τα επιβατηγά πλοία (ΕΕ L 163 της 25.6.2009, σ. 1).

      (3)  Οδηγία 2008/106/ΕΚ του Ευρωπαϊκού Κοινοβουλίου και του Συμβουλίου, της 19ης Νοεμβρίου 2008, για το ελάχιστο επίπεδο εκπαίδευσης των ναυτικών (ΕΕ L 323 της 3.12.2008, σ. 33).

      (4)  Οδηγία 2003/10/ΕΚ του Ευρωπαϊκού Κοινοβουλίου και του Συμβουλίου, της 6ης Φεβρουαρίου 2003, περί των ελάχιστων προδιαγραφών υγείας και ασφάλειας για την έκθεση των εργαζομένων σε κινδύνους προερχομένους από φυσικούς παράγοντες (θόρυβος) (ΕΕ L 42 της 15.2.2003, σ. 38).

      (5)  Κανονισμός (ΕΕ) αριθ. 530/2012 του Ευρωπαϊκού Κοινοβουλίου και του Συμβουλίου, της 13ης Ιουνίου 2012, για την εσπευσμένη σταδιακή καθιέρωση απαιτήσεων διπλού κύτους ή ισοδύναμου σχεδιασμού για τα πετρελαιοφόρα μονού κύτους (ΕΕ L 172 της 30.6.2012, σ. 3).


title: 2011/589/ΕΕ: Απόφαση του Ευρωπαϊκού Κοινοβουλίου, της 10ης Μαΐου 2011 , σχετικά με το κλείσιμο των λογαριασμών του Ευρωπαϊκού Οργανισμού για την Ασφάλεια Δικτύων και Πληροφοριών για το οικονομικό έτος 2009

text:
               27.9.2011

               EL

               Επίσημη Εφημερίδα της Ευρωπαϊκής Ένωσης

               L 250/190

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2011
   σχετικά με το κλείσιμο των λογαριασμών του Ευρωπαϊκού Οργανισμού για την Ασφάλεια Δικτύων και Πληροφοριών για το οικονομικό έτος 2009
   (2011/589/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Ευρωπαϊκού Οργανισμού για την Ασφάλεια Δικτύων και Πληροφοριών για το οικονομικό έτος 2009,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Οργανισμού για την Ασφάλεια Δικτύων και Πληροφοριών για το οικονομικό έτος 2009, συνοδευόμενη από τις απαντήσεις του Οργανισμού (1),

               —

               έχοντας υπόψη τη σύσταση του Συμβουλίου της 15ης Φεβρουαρίου 2011 (05892/2011 — C7–0052/2011),

               —

               έχοντας υπόψη το άρθρο 276 της συνθήκης ΕΚ και το άρθρο 319 της συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΚ) αριθ. 460/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, για τη δημιουργία του Ευρωπαϊκού Οργανισμού για την Ασφάλεια Δικτύων και Πληροφοριών (3), και ιδίως το άρθρο 17,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού (Α7-0105/2011),

               1.

               εγκρίνει το κλείσιμο των λογαριασμών του Ευρωπαϊκού Οργανισμού για την Ασφάλεια Δικτύων και Πληροφοριών για το οικονομικό έτος 2009·

               2.

               αναθέτει στον πρόεδρό του να διαβιβάσει την παρούσα απόφαση στον εκτελεστικό διευθυντή του Ευρωπαϊκού Οργανισμού για την Ασφάλεια Δικτύων και Πληροφοριών, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευση των κειμένων στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Jerzy BUZEK

            Ο Γενικός Γραμματέας

         Klaus WELLE

      (1)  ΕΕ C 338 της 14.12.2010, σ. 16.

      (2)  ΕΕ L 248 της 16.9.2002, σ. 1.

      (3)  ΕΕ L 77 της 13.3.2004, σ. 1.

      (4)  ΕΕ L 357 της 31.12.2002, σ. 72.


Avis juridique important

|

31996D0402(01)

Απόφαση του Συμβουλίου της 11ης Μαρτίου 1996 για το διορισμό των τακτικών και αναπληρωματικών μελών της συμβουλευτικής επιτροπής για την κατάρτιση των μαιών

Επίσημη Εφημερίδα αριθ. C 099 της 02/04/1996 σ. 0003 - 0003

ΑΠΟΦΑΣΗ ΤΟΥ ΣΥΜΒΟΥΛΙΟΥτης 11ης Μαρτίου 1996για το διορισμό των τακτικών και αναπληρωματικών μελών  της συμβουλευτικής επιτροπής για την κατάρτιση των μαιών(96/C  99/02)ΤΟ ΣΥΜΒΟΥΛΙΟ  ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: την απόφαση αριθ. 80/156/ΕΟΚ του Συμβουλίου, της 21ης Ιανουαρίου 1980, για τη δημιουργία  συμβουλευτικής επιτροπής για την κατάρτιση των μαιών  (1), και ιδίως τα άρθρα 3 και  4, Εκτιμώντας, ότι, με την απόφασή του, της 23ης Οκτωβρίου 1995  (2), το Συμβούλιο διόρισε την κυρία D.  SPRONKEN-VERSCHUREN, ως τακτικό μέλος και την κυρία M.  C.  M van den BOOGAARD, ως αναπληρωματικό  μέλος της εν λόγω επιτροπής για την περίοδο που λήγει στις 22 Οκτωβρίου 1998 7ότι, με την ίδια  απόφαση, το Συμβούλιο διόρισε την κυρία Ruth M. ASHTON, ως τακτικό μέλος για την ίδια περίοδο 7ότι  η ολλανδική κυβέρνηση υπέδειξε την κυρία M.  C.  M. van den BOOGAARD προκειμένου να αντικαταστήσει  την κυρία D. SPRONKEN-VERSCHUREN και την κυρία A. SCHOON, προκειμένου να αντικαταστήσει τη κυρία M.   C.  M. van den BOOGAARD 7ότι, η βρετανική κυβέρνηση υπέδειξε την κυρία C. McCORMICK προκειμένου  να αντικαταστήσει τη κυρία Ruth M. ASHTON 7ότι η ελληνική κυβέρνηση διόρισε την κυρία Άννα  ΔΡΑΓΙΟΤΟΥ-ΑΠΟΣΤΟΛΙΔΟΥ αναπληρωματικό μέλος 7ότι, η πορτογαλική κυβέρνηση διόρισε την κυρία Maria  Helena ROCHA DA COSTA αναπληρωματικό μέλος, ΑΠΟΦΑΣΙΖΕΙ: Άρθρο 1 Η κυρία M.  C.  M. van den BOOGAARD διορίζεται τακτικό μέλος της  συμβουλευτικής επιτροπής για την κατάρτιση των μαιών, σε αντικατάσταση της κυρίας D.  SPRONKEN-VERSCHUREN, για το υπόλοιπο της θητείας της, δηλαδή έως τις 22 Οκτωβρίου 1998. Άρθρο 2 Η κυρία A. SCHOON διορίζεται αναπληρωματικό μέλος της συμβουλευτικής επιτροπής για την  κατάρτιση των μαιών, σε αντικατάσταση της κυρίας M.  C.  M. van den BOOGAARD, για το υπόλοιπο της  θητείας της, δηλαδή έως τις 22 Οκτωβρίου 1998. Άρθρο 3 Η κυρία C. McCORMICK διορίζεται τακτικό μέλος της συμβουλευτικής επιτροπής για την  κατάρτιση των μαιών, σε αντικατάσταση της κυρίας Ruth M. ASHTON, για το υπόλοιπο της θητείας της,  δηλαδή έως τις 22 Οκτωβρίου 1998. Άρθρο 4 Η κυρία Άννα ΔΡΑΓΙΟΤΟΥ-ΑΠΟΣΤΟΛΙΔΟΥ διορίζεται αναπληρωματικό μέλος της συμβουλευτικής  επιτροπής για την κατάρτιση των μαιών, για την περίοδο που λήγει στις 22 Οκτωβρίου 1998. Άρθρο 5 Η κυρία Marνa Helena ROCHA DA COSTA διορίζεται αναπληρωματικό μέλος της συμβουλευτικής  επιτροπής για την κατάρτιση των μαιών, για την περίοδο που λήγει στις 22 Οκτωβρίου 1998. Βρυξέλλες, 11 Μαρτίου 1996. Για το ΣυμβούλιοΟ ΠρόεδροςG. CARAVALE(1) ΕΕ αριθ. L 33 της 11. 2. 1980, σ.  13.  (2) ΕΕ αριθ. C 292 της 7. 11. 1995, σ. 2.


title: Απόφαση αριθ. 1673/2006/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 2006 , σχετικά με τη χρηματοδότηση της ευρωπαϊκής τυποποίησης

text:
               15.11.2006

               EL

               Επίσημη Εφημερίδα της Ευρωπαϊκής Ένωσης

               L 315/9

      ΑΠΌΦΑΣΗ αριθ. 1673/2006/ΕΚ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ

   της 24ης Οκτωβρίου 2006
   σχετικά με τη χρηματοδότηση της ευρωπαϊκής τυποποίησης
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 95 και το άρθρο 157 παράγραφος 3,
   την πρόταση της Επιτροπής,
   τη γνώμη της Ευρωπαϊκής Οικονομικής και Κοινωνικής Επιτροπής (1),
   Αποφασίζοντας σύμφωνα με τη διαδικασία του άρθρου 251 της συνθήκης (2),
   Εκτιμώντας τα ακόλουθα:

               (1)

               Η ευρωπαϊκή τυποποίηση είναι εθελοντική δραστηριότητα που ασκείται από και για τα ενδιαφερόμενα μέρη που ενδιαφέρονται να καθιερώσουν πρότυπα και άλλα προϊόντα τυποποίησης για να καλύπτουν τις ανάγκες τους. Αυτά τα προϊόντα τυποποίησης παράγονται από την ευρωπαϊκή επιτροπή τυποποίησης, την ευρωπαϊκή επιτροπή ηλεκτροτεχνικής τυποποίησης και το ευρωπαϊκό ινστιτούτο τηλεπικοινωνιακών προτύπων, οργανισμούς που αναφέρονται στο παράρτημα Ι της οδηγίας 98/34/ΕΚ του Ευρωπαϊκού Κοινοβουλίου και του Συμβουλίου, της 22ας Ιουνίου 1998, για την καθιέρωση μιας διαδικασίας πληροφόρησης στον τομέα των τεχνικών προτύπων και προδιαγραφών και των κανόνων σχετικά με τις υπηρεσίες της κοινωνίας των πληροφοριών (3) (εφεξής «ευρωπαϊκοί οργανισμοί τυποποίησης»).

               (2)

               Η οδηγία 98/34/ΕΚ επιτρέπει στην Επιτροπή, κατόπιν διαβούλευσης με την επιτροπή που συστάθηκε με την εν λόγω οδηγία, να απευθύνει αιτήσεις τυποποίησης στους ευρωπαϊκούς οργανισμούς τυποποίησης. Οι γενικές κατευθυντήριες γραμμές για τη συνεργασία μεταξύ των CEN, Cenelec και ETSI και της Ευρωπαϊκής Επιτροπής και της Ευρωπαϊκής Ζώνης Ελεύθερων Συναλλαγών, της 28ης Μαρτίου 2003 (4), καθορίζουν τις εταιρικές σχέσεις μεταξύ των ευρωπαϊκών οργανισμών τυποποίησης και της Κοινότητας και της Ευρωπαϊκής Ζώνης Ελεύθερων Συναλλαγών, που επίσης παρέχει υποστήριξη στην ευρωπαϊκή τυποποίηση.

               (3)

               Η Κοινότητα είναι ανάγκη να συνεισφέρει στη χρηματοδότηση της ευρωπαϊκής τυποποίησης, δεδομένου του χρήσιμου ρόλου της τελευταίας στην υποστήριξη της νομοθεσίας της και των πολιτικών της. Αφενός, η ευρωπαϊκή τυποποίηση συμβάλλει στη λειτουργία και στην εδραίωση της εσωτερικής αγοράς, ιδιαιτέρως χάρις στις οδηγίες «νέας προσέγγισης» στους τομείς της υγείας, της ασφάλειας, της προστασίας του περιβάλλοντος και του καταναλωτή, καθώς επίσης και στην εξασφάλιση της διαλειτουργικότητας σε τομείς όπως οι μεταφορές. Αφετέρου, η ευρωπαϊκή τυποποίηση συμβάλλει στη βελτίωση της ανταγωνιστικότητας των επιχειρήσεων, διευκολύνοντας ιδίως την ελεύθερη κυκλοφορία αγαθών και υπηρεσιών, τη διαλειτουργικότητα των δικτύων, τα μέσα επικοινωνίας, την τεχνολογική ανάπτυξη και την καινοτομία σε δραστηριότητες, όπως η τεχνολογία πληροφοριών. Κρίνεται, επομένως, σκόπιμο να περιληφθεί στην παρούσα απόφαση η χρηματοδότηση δραστηριοτήτων της ευρωπαϊκής τυποποίησης στον τομέα της τεχνολογίας των πληροφοριών και των τηλεπικοινωνιών, η οποία επίσης διέπεται, ιδίως, από την απόφαση 87/95/ΕΟΚ του Συμβουλίου, της 22ας Δεκεμβρίου 1986, για την τυποποίηση στον τομέα της τεχνολογίας των πληροφοριών και των τηλεπικοινωνιών (5).

               (4)

               Η παρούσα απόφαση θα πρέπει να παράσχει σαφή, πλήρη και λεπτομερή νομική βάση της χρηματοδότησης από την Κοινότητα όλων των δραστηριοτήτων της ευρωπαϊκής τυποποίησης που απαιτούνται για την εφαρμογή των πολιτικών της και της νομοθεσίας της.

               (5)

               Είναι απαραίτητο να διασφαλισθεί ότι οι μικρές και μεσαίες επιχειρήσεις, και ιδίως οι μικρές, πολύ μικρές και οι βιοτεχνικές επιχειρήσεις, είναι ικανές να εφαρμόζουν τα ευρωπαϊκά πρότυπα. Κατά συνέπεια, αυτά τα πρότυπα θα πρέπει να σχεδιάζονται και να προσαρμόζονται έτσι ώστε να λαμβάνονται υπόψη τα χαρακτηριστικά και το περιβάλλον των επιχειρήσεων αυτού του είδους.

               (6)

               Η κοινοτική χρηματοδότηση θα πρέπει να στοχεύει στην καθιέρωση προτύπων ή άλλων προϊόντων τυποποίησης, στη διευκόλυνση της χρησιμοποίησής τους από επιχειρήσεις με τη μετάφρασή τους στις διάφορες επίσημες κοινοτικές γλώσσες, στην ενίσχυση της συνοχής του ευρωπαϊκού συστήματος τυποποίησης, και στην εξασφάλιση δίκαιης και διαφανούς πρόσβασης στα ευρωπαϊκά πρότυπα για όλους τους φορείς της αγοράς σε ολόκληρη την Ευρωπαϊκή Ένωση. Αυτό είναι ιδιαίτερα σημαντικό σε περιπτώσεις κατά τις οποίες η χρήση προτύπων επιτρέπει τη συμμόρφωση με την κοινοτική νομοθεσία.

               (7)

               Οι διατιθέμενες πιστώσεις για δραστηριότητες της ευρωπαϊκής τυποποίησης θα πρέπει να καθορίζονται ετησίως από την αρμόδια για τον προϋπολογισμό αρχή εντός των ορίων ενδεικτικού χρηματοδοτικού κονδυλίου για την περίοδο του αντιστοίχου δημοσιονομικού πλαισίου και να αποτελούν αντικείμενο ετήσιας απόφασης της Επιτροπής για τον καθορισμό των ποσών και, ενδεχομένως, των ανώτατων ποσοστών συγχρηματοδότησης ανά είδος δραστηριότητας.

               (8)

               Ενόψει του ευρύτατου πεδίου παρέμβασης της ευρωπαϊκής τυποποίησης για την υποστήριξη των κοινοτικών πολιτικών και της κοινοτικής νομοθεσίας αλλά και των διάφορων τύπων των δραστηριοτήτων τυποποίησης, κρίνεται σκόπιμο να προβλεφθούν διάφοροι χρηματοδοτικοί κανόνες. Πρόκειται κυρίως για επιδοτήσεις προς τους ευρωπαϊκούς οργανισμούς τυποποίησης χωρίς πρόσκληση υποβολής προτάσεων, σύμφωνα με τις διατάξεις του άρθρου 110 παράγραφος 1 δεύτερο εδάφιο του κανονισμού (EK, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (6) (εφεξής «δημοσιονομικός κανονισμός»), και του άρθρου 168 παράγραφος 1 στοιχείο δ) του κανονισμού (ΕΚ, Ευρατόμ) αριθ. 2342/2002 της Επιτροπής, της 23ης Δεκεμβρίου 2002, για τη θέσπιση των κανόνων εφαρμογής του κανονισμού (EK, Ευρατόμ) αριθ. 1605/2002 (7).

               (9)

               Εξάλλου, το ίδιο θα πρέπει να ισχύσει και για τους οργανισμούς οι οποίοι, ενώ δεν αναγνωρίζονται ως ευρωπαϊκοί οργανισμοί τυποποίησης στο παράρτημα Ι της οδηγίας 98/34/ΕΚ, έχουν ωστόσο διαπιστευθεί σε βασική πράξη και έχουν αναλάβει τη διεξαγωγή προπαρασκευαστικών εργασιών υπέρ της ευρωπαϊκής τυποποίησης, σε συνεργασία με τους ευρωπαϊκούς οργανισμούς τυποποίησης.

               (10)

               Τα κράτη μέλη ενθαρρύνονται να διασφαλίζουν τη δέουσα εθνική χρηματοδότηση του έργου της τυποποίησης.

               (11)

               Επιπλέον, εφόσον οι ευρωπαϊκοί οργανισμοί τυποποίησης παρέχουν διαρκή υποστήριξη στις κοινοτικές δραστηριότητες, κρίνεται σκόπιμο να διαθέτουν αποτελεσματικές και αποδοτικές κεντρικές γραμματείες. Η Επιτροπή θα πρέπει, επομένως, να είναι σε θέση να χορηγεί επιδοτήσεις σε αυτούς τους οργανισμούς που επιδιώκουν στόχο γενικού ευρωπαϊκού ενδιαφέροντος, χωρίς να εφαρμόζει, στην περίπτωση των επιδοτήσεων λειτουργίας, την αρχή των ετησίων μειώσεων που αναφέρονται στο άρθρο 113 παράγραφος 2 του δημοσιονομικού κανονισμού. Η αποτελεσματική λειτουργία των ευρωπαϊκών οργανισμών τυποποίησης προϋποθέτει επίσης ότι τα εθνικά μέλη των οργανισμών αυτών εκπληρώνουν τις υποχρεώσεις τους για χρηματοδοτική συνεισφορά στο ευρωπαϊκό σύστημα τυποποίησης.

               (12)

               Η χρηματοδότηση των δραστηριοτήτων τυποποίησης θα πρέπει να μπορεί επίσης να καλύπτει προπαρασκευαστικές ή βοηθητικές δραστηριότητες για την καθιέρωση προτύπων ή άλλων προϊόντων τυποποίησης. Πρόκειται κυρίως για ερευνητικό έργο, σύνταξη προπαρασκευαστικών νομοπαρασκευαστικών εγγράφων, διεξαγωγή διεργαστηριακών δοκιμών, επικύρωση ή αξιολόγηση προτύπων. Επιπλέον, η προώθηση της τυποποίησης σε ευρωπαϊκό και διεθνές επίπεδο θα πρέπει να περιλαμβάνει και την υλοποίηση προγραμμάτων τεχνικής συνδρομής και συνεργασίας με τρίτες χώρες. Προκειμένου να βελτιωθεί η πρόσβαση στην αγορά και να ενισχυθεί η ανταγωνιστικότητα των επιχειρήσεων της Ευρωπαϊκής Ένωσης, κρίνεται κατά συνέπεια σκόπιμο να προβλεφθεί η δυνατότητα χορήγησης επιδοτήσεων σε άλλους οργανισμούς με προσκλήσεις υποβολής προτάσεων ή, κατά περίπτωση, με ανάθεση συμβάσεων.

               (13)

               Η Επιτροπή και οι ευρωπαϊκοί οργανισμοί τυποποίησης υπογράφουν τακτικά συμφωνίες εταιρικής σχέσης για να καθορίσουν τους διοικητικούς και οικονομικούς κανόνες σχετικά με τη χρηματοδότηση των δραστηριοτήτων τυποποίησης σύμφωνα με τις διατάξεις του δημοσιονομικού κανονισμού. Το Ευρωπαϊκό Κοινοβούλιο και το Συμβούλιο θα πρέπει να ενημερώνονται για το περιεχόμενο των συμφωνιών αυτών.

               (14)

               Ενόψει της ιδιομορφίας των εργασιών τυποποίησης και ειδικότερα της συμμετοχής των διαφόρων παραγόντων στη διαδικασία τυποποίησης, κρίνεται σκόπιμο να προβλεφθεί ότι η συγχρηματοδότηση των δραστηριοτήτων παραγωγής ευρωπαϊκών προτύπων ή άλλων προϊόντων τυποποίησης, οι οποίες καλύπτονται από κοινοτική επιδότηση, μπορεί να χορηγείται με συνεισφορές σε είδος, παραδείγματος χάριν με τη διάθεση ειδικών επί του θέματος.

               (15)

               Προκειμένου να εξασφαλισθεί η αποτελεσματική εφαρμογή της παρούσας απόφασης, κρίνεται σκόπιμο να καταστεί δυνατή η προσφυγή στην αναγκαία τεχνογνωσία, ιδίως σε θέματα λογιστικού ελέγχου και χρηματοδοτικής διαχείρισης, και στα μέσα διοικητικής υποστήριξης που μπορούν να διευκολύνουν την εφαρμογή, αλλά και να αξιολογείται τακτικά η ευστοχία των δραστηριοτήτων που αποτελούν αντικείμενο κοινοτικής χρηματοδότησης ώστε να εξασφαλίζεται η χρησιμότητα και ο αντίκτυπός τους.

               (16)

               Κρίνεται επίσης σκόπιμο να ληφθούν τα κατάλληλα μέτρα για την αποφυγή της απάτης και των παρατυπιών και για την ανάκτηση των αχρεωστήτως καταβληθέντων κονδυλίων σύμφωνα με τον κανονισμό (ΕΚ, Ευρατόμ) αριθ. 2988/95 του Συμβουλίου, της 18ης Δεκεμβρίου 1995, σχετικά με την προστασία των οικονομικών συμφερόντων των Ευρωπαϊκών Κοινοτήτων (8), τον κανονισμό (Ευρατόμ, ΕΚ) αριθ. 2185/96 του Συμβουλίου, της 11ης Νοεμβρίου 1996, σχετικά με τους ελέγχους και εξακριβώσεις που διεξάγει επιτοπίως η Επιτροπή με σκοπό την προστασία των οικονομικών συμφερόντων των Ευρωπαϊκών Κοινοτήτων από απάτες και λοιπές παρατυπίες (9), και τον κανονισμό (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου, της 25ης Μαΐου 1999, σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF) (10),

         ΑΠΟΦΑΣΙΖΟΥΝ:
   Άρθρο 1
   Αντικείμενο
   Η παρούσα απόφαση καθορίζει τους κανόνες για τη συνεισφορά της Κοινότητας στη χρηματοδότηση της ευρωπαϊκής τυποποίησης προκειμένου να υποστηρίζεται η εφαρμογή συγκεκριμένων πολιτικών, μέτρων, δράσεων και της κοινοτικής νομοθεσίας.
   Άρθρο 2
   Επιλέξιμοι οργανισμοί για κοινοτική χρηματοδότηση
   Η κοινοτική χρηματοδότηση μπορεί να χορηγείται στους αναγνωρισμένους ευρωπαϊκούς οργανισμούς τυποποίησης που απαριθμούνται στο παράρτημα Ι της οδηγίας 98/34/ΕΚ, για την υλοποίηση των δραστηριοτήτων που απαριθμούνται στο άρθρο 3 της παρούσας απόφασης.
   Ωστόσο, κοινοτική χρηματοδότηση μπορεί επίσης να χορηγείται και σε άλλους οργανισμούς για την εκτέλεση των προπαρασκευαστικών ή και βοηθητικών εργασιών ευρωπαϊκής τυποποίησης που μνημονεύονται στο άρθρο 3 παράγραφος 1 στοιχείο β), καθώς και για τα προγράμματα που μνημονεύονται στο άρθρο 3 παράγραφος 1 στοιχείο στ).
   Άρθρο 3
   Επιλέξιμες δραστηριότητες τυποποίησης για κοινοτική χρηματοδότηση
   1.   Η Κοινότητα μπορεί να χρηματοδοτεί τις ακόλουθες δραστηριότητες ευρωπαϊκής τυποποίησης:

               α)

               παραγωγή και αναθεώρηση ευρωπαϊκών προτύπων ή κάθε άλλου αναγκαίου και κατάλληλου προϊόντος τυποποίησης για την εφαρμογή των πολιτικών και της νομοθεσίας της Κοινότητας·

               β)

               εκτέλεση προπαρασκευαστικών ή βοηθητικών εργασιών ευρωπαϊκής τυποποίησης, όπως μελέτες, προγράμματα, αξιολογήσεις, συγκριτικές αναλύσεις, ερευνητικό έργο, εργαστηριακό έργο, διεργαστηριακές δοκιμές και εργασίες αξιολόγησης της συμμόρφωσης·

               γ)

               δραστηριότητες των κεντρικών γραμματειών των ευρωπαϊκών οργανισμών τυποποίησης, όπως η ανάπτυξη πολιτικής, ο συντονισμός δραστηριοτήτων τυποποίησης, η επεξεργασία τεχνικού έργου και η παροχή πληροφοριών στα ενδιαφερόμενα μέρη·

               δ)

               εξακρίβωση της ποιότητας και της συμμόρφωσης των ευρωπαϊκών προτύπων ή κάθε άλλου προϊόντος τυποποίησης προς τις αντίστοιχες κοινοτικές πολιτικές και νομοθεσία·

               ε)

               μετάφραση, εφόσον κρίνεται αναγκαίο, των ευρωπαϊκών προτύπων ή κάθε άλλου ευρωπαϊκού προϊόντος τυποποίησης που χρησιμοποιείται προς υποστήριξη των πολιτικών και της νομοθεσίας της Κοινότητας, στις επίσημες κοινοτικές γλώσσες πλην των γλωσσών εργασίας των ευρωπαϊκών οργανισμών τυποποίησης· σύνταξη εγγράφων επεξήγησης, ερμηνείας και απλούστευσης των προτύπων, καθώς και συγγραφή εγχειριδίων χρήσης και βέλτιστων πρακτικών·

               στ)

               δραστηριότητες που επιδιώκουν την εφαρμογή προγραμμάτων τεχνικής συνδρομής, συνεργασία με τρίτες χώρες και την προώθηση και αξιοποίηση του ευρωπαϊκού συστήματος τυποποίησης και των ευρωπαϊκών προτύπων μεταξύ των ενδιαφερομένων μερών, τόσο σε κοινοτικό όσο και σε διεθνές επίπεδο.

         2.   Οι δραστηριότητες της παραγράφου 1 στοιχείο α) είναι επιλέξιμες για κοινοτική χρηματοδότηση μόνον εφόσον έχει ζητηθεί η γνώμη της επιτροπής που συστάθηκε βάσει του άρθρου 5 της οδηγίας 98/34/ΕΚ σχετικά με τις αιτήσεις που υποβάλλονται στους ευρωπαϊκούς οργανισμούς τυποποίησης.
   Άρθρο 4
   Χρηματοδότηση
   Οι διατιθέμενες πιστώσεις για τις δραστηριότητες που αναφέρονται στην παρούσα απόφαση καθορίζονται ετησίως από την αρμόδια για τον προϋπολογισμό αρχή εντός των ορίων του δημοσιονομικού πλαισίου.
   Άρθρο 5
   Κανόνες χρηματοδότησης
   1.   Η κοινοτική χρηματοδότηση χορηγείται:

               α)

               με μορφή επιδοτήσεων, χωρίς πρόσκληση υποβολής προτάσεων, στους ευρωπαϊκούς οργανισμούς τυποποίησης, προκειμένου να υλοποιήσουν τις δραστηριότητες του άρθρου 3 και στους οργανισμούς που έχουν διαπιστευθεί σε βασική πράξη σύμφωνα με το άρθρο 49 του δημοσιονομικού κανονισμού να εκτελέσουν, σε συνεργασία με τους ευρωπαϊκούς οργανισμούς τυποποίησης, τις εργασίες που αναφέρονται στο άρθρο 3 παράγραφος 1 στοιχείο β) της παρούσας απόφασης·

               β)

               με μορφή επιδοτήσεων, κατόπιν πρόσκλησης υποβολής προτάσεων ή με διαδικασίες δημόσιων συμβάσεων, σε άλλους οργανισμούς, προκειμένου να εκτελέσουν, σε συνεργασία με τους ευρωπαϊκούς οργανισμούς τυποποίησης, τις εργασίες τυποποίησης που αναφέρονται στο άρθρο 3 παράγραφος 1 στοιχείο β) ή τα προγράμματα που αναφέρονται στο άρθρο 3 παράγραφος 1 στοιχείο στ).

         2.   Η χρηματοδότηση των δραστηριοτήτων των κεντρικών γραμματειών των ευρωπαϊκών οργανισμών τυποποίησης που αναφέρονται στο άρθρο 3 παράγραφος 1 στοιχείο γ) μπορεί να χορηγείται με τη μορφή επιδοτήσεων ενεργειών ή επιδοτήσεων λειτουργίας. Σε περίπτωση ανανέωσης, οι επιδοτήσεις λειτουργίας δεν μειώνονται αυτομάτως.
   3.   Η Επιτροπή αποφασίζει για τους κανόνες χρηματοδότησης που αναφέρονται στις παραγράφους 1 και 2 καθώς και για τα σχετικά ποσά και, κατά περίπτωση, τα ανώτατα ποσοστά χρηματοδότησης ανά είδος δραστηριότητας. Οι σχετικές αποφάσεις της Επιτροπής δημοσιοποιούνται.
   4.   Οι συμφωνίες επιδότησης μπορεί να επιτρέπουν την κατ' αποκοπή κάλυψη των γενικών εξόδων του δικαιούχου έως 30 % κατ' ανώτατο όριο των συνολικών επιλέξιμων αμέσων δαπανών για ενέργειες, εκτός εάν οι έμμεσες δαπάνες του δικαιούχου καλύπτονται με επιδότηση λειτουργίας χρηματοδοτούμενη από τον γενικό προϋπολογισμό της Ευρωπαϊκής Ένωσης.
   5.   Γίνεται δεκτή η συγχρηματοδότηση με τη μορφή της συνεισφοράς σε είδος. Η αξιοποίηση των συνεισφορών σε είδος πραγματοποιείται σύμφωνα με τον κανονισμό (EK, Ευρατόμ) αριθ. 2342/2002.
   6.   Οι κοινοί στόχοι της συνεργασίας και οι διοικητικοί και χρηματοδοτικοί όροι σχετικά με τις επιδοτήσεις που χορηγούνται στους ευρωπαϊκούς οργανισμούς τυποποίησης καθορίζονται με τις συμφωνίες-πλαίσια εταιρικής σχέσης, οι οποίες υπογράφονται μεταξύ της Επιτροπής και των ευρωπαϊκών οργανισμών τυποποίησης σύμφωνα με τον δημοσιονομικό κανονισμό και τον κανονισμό (EK, Ευρατόμ) αριθ. 2342/2002. Το Ευρωπαϊκό Κοινοβούλιο και το Συμβούλιο ενημερώνονται σχετικά με τη σύναψη των συμφωνιών αυτών.
   Άρθρο 6
   Διαχείριση και παρακολούθηση
   1.   Οι πιστώσεις που καθορίζει η αρμόδια για τον προϋπολογισμό αρχή για τη χρηματοδότηση δραστηριοτήτων τυποποίησης μπορούν επίσης να καλύπτουν τις διοικητικές δαπάνες που αφορούν την προπαρασκευή, παρακολούθηση, επιθεώρηση, λογιστικό έλεγχο και αξιολόγηση, οι οποίες είναι άμεσα αναγκαίες για την υλοποίηση των στόχων της παρούσας απόφασης, ιδίως μελέτες, συσκέψεις, ενέργειες πληροφόρησης και δημοσίευσης, δαπάνες συνδεόμενες με τα πληροφορικά δίκτυα για την ανταλλαγή πληροφοριών, καθώς και κάθε άλλη δαπάνη διοικητικής και τεχνικής συνδρομής στην οποία μπορεί να προσφύγει η Επιτροπή για τις δραστηριότητες τυποποίησης.
   2.   Η Επιτροπή αξιολογεί την ευστοχία των δραστηριοτήτων τυποποίησης που αποτελούν αντικείμενο κοινοτικής χρηματοδότησης με γνώμονα τις ανάγκες των κοινοτικών πολιτικών και της κοινοτικής νομοθεσίας και ενημερώνει το Ευρωπαϊκό Κοινοβούλιο και το Συμβούλιο σχετικά με το αποτέλεσμα της αξιολόγησης αυτής τουλάχιστον μία φορά ανά πενταετία.
   Άρθρο 7
   Προστασία των οικονομικών συμφερόντων της Κοινότητας
   1.   Κατά την υλοποίηση των δραστηριοτήτων που χρηματοδοτούνται δυνάμει της παρούσας απόφασης, η Επιτροπή μεριμνά ώστε να προστατεύονται τα οικονομικά συμφέροντα της Κοινότητας με την εφαρμογή προληπτικών μέτρων κατά της απάτης, της διαφθοράς και των λοιπών παράνομων δραστηριοτήτων, με τη διενέργεια αποτελεσματικών ελέγχων και με την είσπραξη αχρεωστήτως καταβληθέντων ποσών, καθώς και, σε περίπτωση που διαπιστώνονται παρατυπίες, με την επιβολή αποτελεσματικών, ανάλογων και αποτρεπτικών κυρώσεων, σύμφωνα με τους κανονισμούς (ΕΚ, Ευρατόμ) αριθ. 2988/95, (Ευρατόμ, ΕΚ) αριθ. 2185/96 και (ΕΚ) αριθ. 1073/1999.
   2.   Για τις κοινοτικές δραστηριότητες που χρηματοδοτούνται δυνάμει της παρούσας απόφασης, ως παρατυπία, κατά την έννοια του άρθρου 1 παράγραφος 2 του κανονισμού (ΕΚ, Ευρατόμ) αριθ. 2988/95 νοείται κάθε παράβαση διάταξης του κοινοτικού δικαίου ή κάθε αθέτηση συμβατικής υποχρέωσης, η οποία προκύπτει από πράξη ή παράλειψη ενός οικονομικού φορέα, με πραγματικό ή ενδεχόμενο αποτέλεσμα να ζημιώνεται με αδικαιολόγητη δαπάνη ο γενικός προϋπολογισμός της Ευρωπαϊκής Ένωσης ή προϋπολογισμοί τους οποίους αυτή διαχειρίζεται.
   3.   Οι συμφωνίες και οι συμβάσεις που απορρέουν από την παρούσα απόφαση προβλέπουν την παρακολούθηση και τον δημοσιονομικό έλεγχο από την Επιτροπή ή από οιονδήποτε εξουσιοδοτημένο εκπρόσωπό της, καθώς και ενδεχομένως, επιτόπιους λογιστικούς ελέγχους από το Ελεγκτικό Συνέδριο.
   Άρθρο 8
   Έναρξη ισχύος
   Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

      Στρασβούργο, 24 Οκτωβρίου 2006.

            Για το Ευρωπαϊκό Κοινοβούλιο

            Ο Πρόεδρος

         J. BORRELL FONTELLES

            Για το Συμβούλιο

            Η Πρόεδρος

         P. LEHTOMÄKI

      (1)  ΕΕ C 110 της 9.5.2006, σ. 14.

      (2)  Γνώμη του Ευρωπαϊκού Κοινοβουλίου της 17ης Μαΐου 2006 (δεν έχει ακόμα δημοσιευθεί στην Επίσημη Εφημερίδα) και απόφαση του Συμβουλίου της 18ης Σεπτεμβρίου 2006.

      (3)  ΕΕ L 204 της 21.7.1998, σ. 37. Οδηγία όπως τροποποιήθηκε τελευταία με την πράξη προσχώρησης του 2003.

      (4)  ΕΕ C 91 της 16.4.2003, σ. 7.

      (5)  ΕΕ L 36 της 7.2.1987, σ. 31. Απόφαση όπως τροποποιήθηκε με τον κανονισμό (ΕΚ) αριθ. 807/2003 (ΕΕ L 122 της 16.5.2003, σ. 36).

      (6)  ΕΕ L 248 της 16.9.2002, σ. 1.

      (7)  ΕΕ L 357 της 31.12.2002, σ. 1. Κανονισμός όπως τροποποιήθηκε με τον κανονισμό (ΕΚ, Ευρατόμ) αριθ. 1248/2006 (ΕΕ L 227 της 19.8.2006, σ. 3).

      (8)  ΕΕ L 312 της 23.12.1995, σ. 1.

      (9)  ΕΕ L 292 της 15.11.1996, σ. 2.

      (10)  ΕΕ L 136 της 31.5.1999, σ. 1.


Avis juridique important

|

31995D0101(01)

ΑΠΟΦΑΣΗ ΤΟΥ ΣΥΜΒΟΥΛΙΟΥ της 1ης Ιανουαρίου 1995 για την τροποποίηση της απόφασης του Συμβουλίου της 29ης Μαρτίου 1994 όσον αφορά τη λήψη απόφασης με ειδική πλειοψηφία

Επίσημη Εφημερίδα αριθ. C 001 της 01/01/1995 σ. 0001 - 0001

ΑΠΟΦΑΣΗ ΤΟΥ ΣΥΜΒΟΥΛΙΟΥ της 1ης Ιανουαρίου 1995 για την τροποποίηση της απόφασης του Συμβουλίου της 29ης Μαρτίου 1994 όσον αφορά τη λήψη απόφασης με ειδική πλειοψηφία (95/C 1/01)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,ΑΠΟΦΑΣΙΖΕΙ:Άρθρο 1 Στο άρθρο 1 της απόφασης του Συμβουλίου της 29ης Μαρτίου 1994 σχετικά με τη λήψη απόφασης από το Συμβούλιο με ειδική πλειοψηφία (1), ο αριθμός 26 που αναφέρεται στον πρώτο στίχο και ο αριθμός 68 που αναφέρεται στον έκτο στίχο της απόφασης αυτής, αντικαθίστανται από τους αριθμούς 25 και 65 αντίστοιχα.Άρθρο 2 Η παρούσα απόφαση θα δημοσιευθεί στην Επίσημη Εφημερίδα των Ευρωπαϊκών Κοινοτήτων.Βρυξέλλες, 1η Ιανουαρίου 1995.Για το ΣυμβούλιοΟ ΠρόεδροςA. JUPPΙ(1) ΕΕ αριθ. C 105 της 13. 4. 1994, σ. 1.